Vilppulan tähti - D1-tytöt ensimmäisessä AM-sarjan turnauksessa\nD1-tytöt ensimmäisessä AM-sarjan turnauksessa\nDC-tyttöjen kausi 2018-2019 on alkanut ihan uusien tuulien puhaltaessa, sillä joukkueeseen on yhdistetty sekä D1-että C-ikäiset tytöt. Tällä kokoonpanolla pelataan tämä kausi sekä Dt AM-sarjaa että C-tyttöjen sarjaa.\nOlemme aloittaneet kauden ahkeralla treenaamisella uuden valmentajamme Tilda Ruokolan ohjauksessa. Tilda on tuonut omalla persoonallaan joukkueen tekemiseen iloa ja rentoutta. Uutta joukkueelle on myös se, että D1-tytöt ovat siirtyneet pelaamaan kuudella kenttäpelaajalla.\n23.9. pelattiin D1 tyttöjen kauden ensimmäiset pelit AM-sarjassa. Pelaajina Tessa Päivärinta, Mona Mäihäniemi, Alisa Ritola, Fanni Ritaranta, Saara Mäihäniemi, Tuuli Salonen ja C tytöistä avuksi lähti mukaan Emma Äijö. Pelipaikkana toimi Oriveden palloiluhalli.\nEnsimmäinen ottelu alkoi klo 13.00 ja loppui pisteisiin 2–0 (25–20, 25–16) OrPo D1:n voittaessa. Häviöstä huolimatta ensimmäiset pelit meni paremmin kuin ajateltiinkaan ja tuli todella paljon hyvää peliä.\nToinen peli alkoi LeKiDam06:tta vastaan klo 14.00 ja loppui pistein 0–2 (17–25, 12–25). Toisessa pelissäkin oli hyviä palloja, mutta se ei riittänyt voittoon.\nKolmas ottelu alkoi heti perään eli klo 15.00 ja päättyi tasaisiin lukuihin 0–2 (19–25, 23–25) LeKiDam07:n voittaessa. Tappiot ei joukkuetta harmittaneet, sillä saimme paljon arvokasta pelikokemusta.\nValmentajan sanoin oli hienoa peliä ja loppuun asti pelaamista sekä kannustamista. Paljon tuli myös vastustajien valmentajilta kehuja meidän pelaamisesta. Vaikeita palloja nousi hyvin ilmaan ja saatiin mainiosti jatkettua peliä. Seuraavaksi tähdätään Vilppulaan Tähti-turnaukseen!\nOtteluista raportoi Alisa ja Mona


Säännöllinen mittaaminen kannustaa huolehtimaan omasta hyvinvoinnista - Firstbeat\n← Takaisin blogiin Säännöllinen mittaaminen kannustaa huolehtimaan omasta hyvinvoinnista\nhelmi 26 2019 | Käyttäjätarinat\nTeknologiayritys Siili Solutions kannustaa henkilöstöään ottamaan vastuuta omasta terveydestään. Siksi yritys haluaa antaa jokaiselle työntekijälleen mahdollisuuden ymmärtää oman tilanteensa kokonaisvaltaisen hyvinvoinnin suhteen Firstbeat Hyvinvointianalyysin avulla.\n”Lähes puolet Suomessa olevista työntekijöistämme on jo osallistunut mittauksiin, ja haluamme edelleen tarjota heille mitattua tietoa omasta hyvinvoinnistaan”, kertoo Siili Solutionsin henkilöstöjohtaja Kirsi Narvanto.\nHyvinvointianalyysi on kerännyt yrityksessä paljon positiivista palautetta.\n”Mittaus oli itselle todella hyvä pysäyttäjä. Omissa tuloksissani oli pääasiassa pelkkää punaista eli stressiä ja kuormittumista kuvaavaa väriä kolme päivää putkeen. Ainoastaan kirjan lukeminen ja joogan loppurentoutus näyttäytyivät tuloksissa vihreänä eli palautumisesta kertovana värinä”, kertoo Scrum Master Jenny Kuisma Siili Solutionsin Helsingin toimipisteeltä.\nKuisman mukaan Hyvinvointianalyysi antoi hänelle ennakkovaroituksen, että jotain on tehtävä toisin ennen kuin uupumus iskee.\n”Ilman mittausta en olisi tajunnut, millainen tilanteeni oikeasti on. Vaikka minusta tuntui, että jaksan ihan hyvin, niin todellisuus olikin aivan päinvastainen.”\nHyvänä apuna parempaan uneen ja palautumiseen on mittauksen jälkeen toiminut iltalukeminen.\n”Sain palautteen yhteydessä vinkin, että iltarutiineilla on merkittävä vaikutus unen laatuun, minkä huomasin myös omista tuloksistani. Olenkin alkanut lukemaan enemmän iltaisin eli sain motivaatiota tehdä jotain konkreettista jaksamisen edistämiseksi. Odotan innolla toista mittauskertaa, jotta pääsen vertailemaan, millainen vaikutus esimerkiksi iltarutiineilla on ollut”, Kuisma kertoo.\n”Hyvinvointianalyysi antaa vastauksen omaan fiilikseen”\nHeimopäällikkö Santtu Seppänen Oulun toimipisteeltä taas kertoo saaneensa mittauksesta varmistuksen omille tuntemuksilleen.\n”Mittaus antoi itselle vastauksen omaan fiilikseen, ja palautteen ydinviesti olikin, että voin jatkaa samaan malliin”, jo kahdesti Hyvinvointianalyysin tehnyt Seppänen sanoo.\nTulokset kuitenkin myös yllättivät, positiivisella tavalla.\n”Luulin, että nukun liian vähän, mutta unen aikana olikin paljon palautumista”, Seppänen iloitsee.\n”Säännöllinen seuranta kannustaa”\nAsiakkuuspäällikkönä Helsingissä toimiva Petteri Eronenkin on tehnyt Hyvinvointianalyysin jo kahdesti. Hänen mielestään seurantamittaus antaa paljon lisäarvoa.\n”Etenkin ihmisille, jotka helposti palaavat entisiin tapoihinsa, seurantamittaus toimii hyvänä apuna”, Eronen sanoo.\nEnsimmäisen mittauksensa jälkeen Eronen itse alkoi kiinnittää huomiota iltarutiineihinsa ja liikunnan intensiteettiin. Vaikka hän ei tehnyt radikaaleja elämänmuutoksia, vuoden päästä tehty Hyvinvointianalyysi todisti, että pienetkin panostukset kannattavat.\n”Lisäsin reipasta liikuntaa, mutta samalla kiinnitin huomiota riittävään lepoon. Tällaisessa konsultti- ja asiantuntijatyössä istumista on paljon, ja pään sisällä töistä on välillä hankala irrottautua. Hyvinvointianalyysi toimii kaltaisillemme hyvänä herättäjänä, etenkin säännöllisesti tehtynä”, Eronen sanoo.\n”Säännöllinen mittaaminen pitää tietoisena pienten asioiden merkityksestä”\nVarsinainen Hyvinvointianalyysi-konkari on Oulussa HR Business Partnerina toimiva Maarit Kettunen, joka on mitannut omaa hyvinvointiaan peräti kuudesti. Ensimmäisen kerran hän pääsi mittaukseen aiemman työnantajansa ansiosta ja tämän jälkeen hän on tehnyt Hyvinvointianalyyseja noin kerran vuodessa.\n”Se on hyvä ’reality check’, josta saan faktaa omasta kehosta. Säännöllinen mittaaminen pitää tietoisena siitä, miten pienillä, arkisillakin teoilla on vaikutusta. Näihinkin kun pätee usein ’poissa silmissä, poissa mielestä’ -periaate”, Kettunen sanoo.\nYksi konkreettisimmista Hyvinvointianalyysin paljastuksista liittyy Kettusen kohdalla arkiaktiivisuuteen.\n”Hankittuani auton huomasin, miten järkyttävän paljon se vähentää hyötyliikuntaa ja askelia. Tokihan tiesin, että auto passivoi, mutta vaikutuksen suuruus oli silti yllätys. Nyt olen pyrkinyt käyttämään portaita ja pysäköimään auton kauemmaksi.”\nMyös palautumisen määrää Kettunen on onnistunut lisäämään pienillä muutoksilla, kuten vähentämällä ruutuaikaa iltaisin ja nukkumalla enemmän.\n”Eikä muutos tietenkään näy vain mittauksessa, vaan oloni on paljon virkeämpi ja energisempi”, hän huomauttaa.\nHaluaisitko tietää, miten todella voit? Tai haluaisitko auttaa henkilöstöäsi voimaan paremmin? Tutustu Firstbeat Hyvinvointianalyysiin tai ota yhteyttä, niin rakennetaan juuri teidän tarpeisiinne sopiva palvelupaketti!\nOlet tässä: Käyttäjätarinat Säännöllinen mittaaminen kannustaa huolehtimaan omasta hyvinvoinnista


Opettajien Talous tutuksi -koulutukset syksyllä etänä - Finanssiala\nOpettajille suunnatut maksuttomat Talous tutuksi -koulutukset pidetään tänä vuonna etänä seurattavina seminaareina. Eri paikkakunnilla kiertäneet päivän mittaiset koulutukset toteutetaan tällä kertaa kahtena eri sisältöisenä aamupäiväseminaarina, joita voi seurata vapaasti ympäri Suomen. Luvassa on jälleen todella kovatasoinen kattaus talouden rautaisten asiantuntijoiden tietämystä.\nTalous tutuksi -kiertue vaihtuu koronatilanteen vuoksi kahdeksi etänä seurattavaksi aamupäiväseminaariksi. Perjantaina 4.9. ja torstaina 10.9. pidettävät koulutukset tarjoavat talouden rautaisannokset. Ensimmäisessä seminaarissa perehdytään talousosaamisen PISA-tutkimuksen tuloksiin ja siitä vedettäviin johtopäätöksiin sekä konkreettisiin vinkkeihin koulujen yrittäjyyskasvatukseen.\nSeuraa suorana 10.9. tilaisuutta\nTilaisuudet striimataan sekä Youtubessa että Teamsissa. Teams-osallistuminen vaatii ilmoittautumisen, mutta mahdollistaa kysymysten esittämisen ja kommentoinnin reaaliajassa. Voit ilmoittautua kumpaankin koulutukseen alla olevien linkkien kautta. Ilmoittautuneille lähetämme myös muun muassa seminaarin esitysmateriaalit ja keräämme palautetta.\nIlmoittautuminen Talous tutuksi -koulutuksen osaan 1: PISA-tutkimuksesta yrittäjyyskasvatukseen 4.9.2020 klo 9.00 -11.00\nKatso tallenne 4.9. tilaisuudesta\nKumpaakin seminaaria voit seurata tähän uutisen ilmestyvien striimien kautta. Kummankin seminaarin tallenne on jälkikäteen katsottavissa.\nKoulutusten koko ohjelma\nKuulemme myös helsinkiläisen Lauttasaaren kansainvälisen liiketoiminnan lukion ja Kouvolan peruskoulujen pedagogisia esimerkkejä yrittäjyyskasvatuksen hyvistä käytänteistä. Esittelemässä lehtorit Mari Hannola-Antikainen ja Manna Parvinen sekä Kouvolan kaupungin yrittäjyyskasvatuksen ja opinto-ohjauksen koordinaattori Minna Tuukkanen.


Ionisaattorit ja kostuttimet\nUltraääni-ilmankostutin "ATMOS-2615" käyttää ultraääni-vesisuihkutusperiaatetta, joka mahdollistaa suuren tehon saavuttamisen samanaikaisesti matalalla melulla ja virrankulutuksella. Pr.\nUltraääni-ilmankostutin "ATMOS-2630" käyttää ultraääni-vesisuihkutusperiaatetta, jonka ansiosta suuriteho saavutetaan samanaikaisesti alhaisella melulla ja virrankulutuksella. Laite lask.\nUltraäänipuhdistin "ATMOS-2652" käyttää ultraäänilaatua vesihöyryn periaatetta ja on suunniteltu tehokkaisiin kostutustoimintoihin, joiden pinta-ala on noin 35 neliömetriä. metriä. Kosteusvoidetta erottuva piirre.\nUltraääni-ilmankostutin "ATMOS-2640" käyttää ultraääni-vesisuihkutusperiaatetta, jonka ansiosta suuriteho saavutetaan samanaikaisesti alhaisen melun ja virrankulutuksen kanssa. Laite on suunniteltu tehokkaiden huoneiden kostuttamiseen.\nUltraääni-ilmankostutin "ATMOS-2610" käyttää ultraääni-vesisuihkutusperiaatetta, jonka ansiosta suuriteho saavutetaan samanaikaisesti alhaisella melulla ja virrankulutuksella. Laite lask.\nUltraäänipuhdistin "ATMOS-2653" käyttää ultraäänilaatua vesihöyryn periaatetta ja on suunniteltu tehokkaisiin kostutustoimintoihin, joiden pinta-ala on noin 35 neliömetriä. metriä. Kosteusvoidetta erottuva piirre.\nUltraääni-ilmankostutin "ATMOS-2636" käyttää ultraääni-vesisuihkutusperiaatetta, jonka avulla saavutetaan suuri teho samanaikaisesti alhaisen melun ja virrankulutuksen kanssa. Laite lask.\nUltraääni-ilmankostutin "ATMOS-2644" käyttää ultraääni-vesisuihkutusperiaatetta, jonka ansiosta suuriteho saavutetaan samanaikaisesti alhaisella melulla ja virrankulutuksella. Laite lask.\nIlmankostutin "ATMOS-AQUA-2800" viittaa perinteisten kostuttamislaitteiden tyyppiin. Tuotteen rungon tuuletin puhaltaa ja puhaltaa ilmaa kannan tyyppisen suodattimen läpi, joka on jatkuvasti paikallaan.\nIlmanpuhdistin "ATMOS-AQUA-1300" tarkoittaa laitetta, joka käyttää toimintaperiaatetta maapallon ilmakehän syklisen veden ja ilmanpuhdistusprosessien perusteella. Laitteella on optimaalinen pallomainen muoto.\nIlmankostutin "ATMOS-AQUA-3800" viittaa perinteisten laitteiden kostutukseen. Tuotteen rungon tuuletin puhaltaa ja puhaltaa ilmaa kannan tyyppisen suodattimen läpi, joka on jatkuvasti paikallaan.\nUltraäänipuhdistin "ATMOS-2710" käyttää ultraääni-vesisuihkutusperiaatetta, ja se on suunniteltu tehokkaisiin kostutustoimintoihin, joiden pinta-ala on noin 35 neliömetriä. metriä. Tuote on munan muoto, joka on iso.\nUltraääni-ilmankostutin "ATMOS-2715" käyttää ultraääni-vesisuihkutusperiaatetta ja on suunniteltu kostuttamaan tilat, joiden pinta-ala on noin 40 neliömetriä. metriä. Tuote on paras kaikissa sisätiloissa.\nAir Humidifier "ATMOS-2750" käyttää ultraääni-vesisuihkutusperiaatetta, ja se on suunniteltu kostuttamalla tilat, joiden pinta-ala on noin 45 neliömetriä. metriä. Tuote on moderni ergonominen muotoilu, optimaalinen l.\nUltraääni-ilmankostutin "ATMOS-2720" käyttää ultraääni-vesisuihkutusperiaatetta ja on suunniteltu kostutettavaksi noin 40-45 neliömetrin tiloihin. metriä. Tuote on optimaalinen mihin tahansa sisustukseen.\nUltraääni-ilmankostutin "ATMOS-2728" käyttää ultraääni-vesisuihkutusperiaatetta ja on suunniteltu kostutettavaksi noin 40-45 neliömetrin tiloihin. metriä. Tuote on optimaalinen mihin tahansa sisustukseen.\nMukavuus talossa ei ole vain viihtyisä ilmapiiri, vaan myös miellyttävä mikroilmasto. Kuivan ilman talossa on ongelma, jota monet ihmiset kohtaavat. Se aiheuttaa yleistä fyysistä epämukavuutta ja aiheuttaa useiden hengityselinten sairauksien. Ilmankostuttimen käyttö on tehokkain ja edullisin tapa luoda mukava mikroilmasto huoneeseen.\nKostuttimet - tyypit ja toimintaperiaatteet\nIlmankostuttimet ovat laitteita, jotka tarjoavat optimaalisen ilman kosteuden suljetuissa tiloissa. Fysiologisesta näkökulmasta tämä indikaattori vaihtelee 40-60%: n välillä. Tällainen laite kyllästää ilmaa vesihöyryllä ja saostuu pölyn, mikä vähentää merkittävästi pitoisuutta huoneeseen. Riippuen siitä, miten ilma on rikastettu vesimolekyyleillä, on kaksi päätyyppistä laitetta.\nPerinteiset laitteet, jotka tarjoavat kosteutta luonnollisen kylmän haihdutuksen avulla. Sen tärkeimmät elementit ovat: vesisäiliö, runkosuodatin ja tuuletin, joka sijaitsee kotelon yläosassa. Tällaisen laitteen toimintaperiaate on varsin yksinkertainen. Säiliö täytetään vedellä, johon suodatin upotetaan. Tuulettimen luoma voimakas ilmavirta kulkee kuivaa ilmaa suodattimen läpi täyttämällä se mikroskooppisilla vesipartikkeleilla. Siten pistorasiassa ilma jäähdytetään ja kostutetaan.\nUltraääni - laite, jossa vesi muuttuu höyryksi ultraäänimuuttimen avulla. Tällaisten laitteiden toiminnalliset edut ovat veden haihtumisen suuri teho alhaisella energiankulutuksen ja tuotetun melun tasolla. Ultraäänilaitteet koostuvat sen yläpuolella olevasta rungosta ja vesisäiliöstä. Laitteen käytön aikana vettä säiliöstä syötetään koteloon. Siinä käytetään ultraäänielementtiä, se muuttuu höyryksi ja sitten suuttimien läpi vapautuu.\nVerkkokauppamme suorittaa laitteiden kostutus-, puhdistus- ja ionisointilaitteiden vähittäis- ja tukkumyyntiä. Käännyttäessäsi voit valita, tilata ja ostaa edullisen kostuttimen suoraan valmistajalta. Esitettyjen tuotteiden hinta vaihtelee laaja-alaisesti ja riippuu laitteen tyypistä, kapasiteetista, suorituskyvystä ja toimivuudesta.\nSuuressa valikoimassa meillä on nykyaikaiset, korkean suorituskyvyn omaavat tuotteet tuotenimellä "ATMOS". Tämä kotikäyttöön suunniteltu tekniikka mahdollistaa miellyttävän mikroilmaston ja terveen ilmapiirin luomisen kotonasi. Meiltä voit ostaa eri tyyppisiä kostuttimia, joiden kustannukset ovat kuluttajien käytettävissä erilaisilla tulotasoilla. Mallista riippuen esiteltyjä laitteita voidaan käyttää minkä tahansa alueen tiloihin. Laadukkaat tuotteet, laaja toiminta ja edullinen hinta tekevät ilmastotekniikasta "ATMOS" suosittua ja suosittua kuluttajien keskuudessa.


Paavalin kutsumus – jotain meille? – Ihmiseltä ihmiselle\nPaavalin kutsumus – jotain meille?\nMeille tarjottiin useampia mahdollisuuksia rukoilla yhdessä.\nSteve Addison (https://www.movements.net) on kahtena aamuna johdattanut meidät Paavalin elämään. Ja kaikenlisäksi samaan kohtaan: Apt. 26:9-20, jossa Paavali kertoo kuningas Agrippalle tapahtumia Damaskoksen tieltä kuin myös hänen kutsumuksesta.\nKun Paavali makasi maassa kurat naamalla kaatui hänen koko elämänsä\nKun Paavali makasi maassa kurat naamalla kaatui hänen koko elämänsä, ja se minkä päälle hän oli kaiken rakentanut romahti. Nähtävästi hänen elämänsä ei koskaan aiemmin ollut niin hajalla kuin nyt. Mutta koskaan aiemmin Herra ei ollut ollut niin lähellä Paavalia kuin nyt. Kysymys esitettiin: tässä tilanteessa, mitä Paavalilla oli tuomisia pöytään kurat naamalla? Ei mitään!\nTämä sai minut ajattelemaan omaa elämääni ja tilannetta kun Herra kutsui minua n. 11 vuotta sitten. Elämäni romahti, olin saanut potkut, vaimoni tuntui kaukaiselta eikä elämälläni ollut suuntaa tai tarkoitusta. Jälkikäteen olen ymmärtänyt Jeesuksen mahtavan läsnäolon elämässäni, jota en silloin ymmärtänyt. Minulla oli vain valtava Jumalan nälkä ja Herra tuntui kaukaiselta, elämä oli romahtanut. Itselläni ei ollut mitään annettavaa, ei yhtikäs mitään!\nmeillä ei ole mitään tuotavaa pöytään\nKun Herra kutsuu meitä, haluaa Hän näyttää meille, että meillä ei ole mitään tuotavaa pöytään. Hänen on voima, Hänen on valta, Häneltä tulee rakkaus. Armossaan Hän siirtää meidät pimeydestä valoon. Rakkaudessaan Hän tekee meidät uudeksi. Hänen on missio!\nHerra kutsui pimeydestä valoon ja ohjasi seuraavan askeleen elämässäni. Kutsumukseni alkoi kirkastumaan vuosi vuodelta, näky kirkastui. Aina kun pysähtyy hetkeksi katsomaan taaksepäin niin huomaa Jeesuksen mahtavan johdatuksen. Näin on hyvä tehdä kun Herra tuntuu kaukaiselta ja epätoivo yrittää hyökkiä takavasemmalta. On hyvä myös muistella mistä Herra on kutsunut ja nostanut. Ja mitä varten. Eli kutsumus. Paavalilla oli selkeä; avaamaan pakanoiden silmät ja siirtämään pimeydestä valoon, jotta ihmiset saisivat syntinsä anteeksi ja iankaikkisen elämän.\nVielä yksi ajatus nousi tuosta raamatunkohdasta. Paavali kertoo vuosikymmeniä tapahtuman jälkeen tarinansa kyseisessä raamatunkohdassa. Miksi se oli niin tuoreena mielessä? Miksi näky oli edelleen niin kirkas? Paavali oli ollut kuuliainen taivaalliselle näylle. Hän oli elänyt sitä todeksi. Siksi se oli niin ajankohtainen, siksi se oli niin kirkas. Ja hän eli sitä tuossakin kohden kertoessaan siitä!\nJätetään mekin neuvottelut ja parhaaksiselittämiset pois ja ollaan kuuliaisia kuninkaiden Kuninkaalle!\nMuista ystävä kuka sinut on kutsunut, muista mikä sinun panoksesi on ja muista kenen on missio ja tahto. Paavali ei käynyt Herran kanssa neuvotteluja, hän kuunteli vain käskynjakoa. Jätetään mekin neuvottelut ja parhaaksiselittämiset pois ja ollaan kuuliaisia kuninkaiden Kuninkaalle!\nTästä voit navigoida konferenssi-matkani muihin artikkeleihin:\n7.2 Määränpäänä Barcelona\n9.2 Starting session\n10.2 Paavalin kutsumuksesta\n11.2 Strategies and tools\nLähetystyö, Opetuslapseus, Teologia, Yleinen


Hiukset koruissa herärättävät kaipuuta ja kummeksuntaa | Suomen kello- ja korumuseo\nHiukset koruissa herärättävät kaipuuta ja kummeksuntaa\nMelanie Bilenkerin rintakoru Breakfast for Dinner, 2020. Hiukset paperilla, hopea, ruostumaton teräs, mineraalikidelasi. 5.6 x 6.4 x .8 cm. Kuva: Melanie Bilenker.\nMuistan lapsena salaa sormeilleeni ruskeata, hieman karheaa pitsikoristusta, joka hoitotädilläni oli korurasiassaan. Ihailin sitä kummastellen ja samalla hieman vastenmielisyyttä tuntien. Voiko tämä todellakin olla ihmisen hiuksista tehtyä? Kenen hiuksista? Ja miksi ihmeessä?\nVuosia myöhemmin lopputyötä tehdessäni kiinnityin taas tähän monenlaisia tuntemuksia herättävään aineeseen. Aloin keräämään sitä tukko kerrallaan hiusten pesun jälkeisen harjausoperaation yhteydessä ja valjastin myös ystäväni samaan puuhaan. Hiukset käytin yhtenä materiaalina teoksissani, joilla pyrin haastamaan teoksen kokijaa tutkiessani puhtauden ja lian yhteyksiä. Vuonna 2019 osa näistä töistä oli jälleen esillä, Oulun taidemuseon näyttelyssä Kasvu ja lähtö – Hiukset nykytaiteessa. Mutta käyttäessäni hiusta korumateriaalina, en ollut varsinainen suunnannäyttäjä, vaan kertasin omalla tavallani jotain jo pitkään tiedettyä.\nMitä siis hius merkitsee koruissa? Tässä kirjoituksessa käyn pikakelauksella pintaraapaisun hiuskorujen historiasta ja nostan esiin muutaman nykykorutaiteilijan, joille hius on merkittävä ilmaisuväline. Kirjoitukseni ei anna oikeutta esiin nostamieni taiteilijoiden teoksille, mutta toimii toivottavasti mielenkiinnon herättäjänä tutkia itse lisää. Tämä on puhtaasti henkilökohtaisen kiinnostukseni innoittama kirjoitelma, mutta toisaalta, lähes poikkeuksetta ihmisen ”vakiovarustukseen” kuuluvana materiaalina hius ei koskaan ole liian kaukana kuvaamaan ihmisyyden ja henkilön kulttuuriympäristön ilmiöitä.\nHiukset ovat muodostuneet kreatiini-proteiinista, kuten myös eläinten turkki ja höyhenet. Ne ovat fyysisen itsemme rajoilla, samanaikaisesti toisaalta kasvussa ja prosessissa elävästä kuolleeksi. Kaikkiaan karvat saatetaan nähdä kiusallisena muistutuksena eläimellisestä alkuperästämme, mutta toisaalta taas ne voivat toimia itseilmaisun välineenä ja hyvin hoidettuina ja kontrolloituina viitata sivistyneeseen, hienostuneeseen valtaan. Kehosta irrotessaan karvojen, myös hiusten henkilökohtaisuus korostuu. Muinoin hiusten on nähty sisältävän voimia ja niitä on intiimiyteensä vuoksi saatettu käyttää esimerkiksi noituudessa. Muinaisille egyptiläisille ihmisen karvojen kuolemattomuus antoi uskoa koko kehon kuolemattomuudesta. Raamatun kertomuksessa Simson menetti voimansa Delilan leikattua salaa hänen hiuksensa. Antiikin kreikkalais-roomalaisissa loitsussa kehotettiin leikkaamaan hiuskiehkura henkilöltä, jolle haluttiin pahaa. Sen lisäksi, että hiukset saattoivat näyttäytyä voimiemme kotina, ne olivat myös koko vartalon symboli: jos ne olivat sidotut, ne kertoivat kontrollista, valtoimenaan hulmuavat kutrit taas viittasivat rajattomuuteen ja löyhään moraaliin.\nKelloketju tai koruketju, jonka Magdalena Fredrika Lundqvist lahjoitti puolisolleen heidän häissään 30.12.1900. Pituus 30 cm. Skellefteån museon kokoelmat. Kuva: Krister Hägglund/Skellefteå museum.\nKerrotaan, että jo 1200-luvulla Englannin aatelisnaiset antoivat sotatantereelle lähteville ritareille lahjoja, joihin oli kirjottu neidon omia hiuskiehkuroita. Hiuksista tuli näin mukana kulkeva romanttinen muisto läheisestä. Sen sijaan 1600-luvun lopulta lähtien on kuolleiden ihmisten hiuksista punottu muistokoruja, joissa lasikannen alle muotoiltiin koristeellinen kiehkura tai punottiin korimainen alusta, jonka päälle kirjailtiin kultalangalla vainajan nimikirjaimet. Usein nämä muistokorut saivat sormuksen muodon, mutta niistä tehtiin myös rintaneuloja ja riipuksia. Surukoruissa ihmisen eläessä kuolleena pidetty hiusmateriaali ikään kuin elollistuu ja sen kautta vainaja pidetään surijoiden läheisyydessä. Niissä voisi nähdä tiettyä yhteyttä uskonnollisiin pyhäinjäännöksiin.\nHiuskorujen kulta-aika oli Ranskan vallankumouksen (1789—1815) jälkeinen aika aina 1920-luvulle asti. 1800-luvulla maailmalla vallitsi kultapula, jolloin edullinen ja helposti saatavilla oleva hius nousi suureen arvoon. Englannissa hiuskorujen huippukausi oli kuningatar Viktorian (1837—1901) hallintokaudella. Surunsa merkkinä kuningatar Viktoria käytti mm. medaljonkia, jossa säilytti kuolleen aviomiehensä hiuksia. Hiuskorujen suosio ei kuitenkaan johtunut vain siitä, että tavallinen kansa halusi jäljitellä kuningatarta. Kuolema oli viktoriaanisella aikakaudella aina läsnä ja surusta tuli kulttuurin peruskivi aikana, jolloin menetykset johtuivat niin sairauksista, suuresta lapsikuolleisuudesta kuin sodista. Amerikassa erityisesti sisällissodan (1861—1865) massiiviset kuolonuhrimäärät ruokkivat surukoruperinnettä.\nMutta kuolleen muistelun lisäksi, hiuskorut kertoivat myös elävien ihmisten yhteydestä. Näitä ”tunteiden koruja” kehitettiin yhdistämällä monimutkaisia hiuspunoksia ja kultaosia koristeellisiksi kellonperiksi, korvakoruiksi, rintakoruiksi, sormuksiksi ja kaulakoruiksi. Tunnesiteen vuoksi niitä arvostettiin näin paljon enemmän, kuin jos esineet olisi tehty ainoastaan kullasta. Tuona aikana hiuksia myytiin satoja tonneja vuodessa materiaaliksi hiuksenpunojille, mutta silti henkilökohtainen yhteys käytettyihin hiuksiin oli tärkeintä. 1800-luvun loppupuolella Ranskassa oli kymmeniä paikkoja, joissa valmistettiin muodikkaita hiuskoruja teollisuusmaisesti. Koneellista tuotantoa käynnisteltiin Saksassa, mutta tuolloin hiuskorujen arvo oli jo alkanut hiipua. Muoti muuttui, mutta suosion laskuun saattoi vaikuttaa myös muutokset hautajaistavoissa (hautaustoimistojen yleistyttyä kuoleman arkipäiväinen läheisyys alkoi hälvetä). Toisaalta myös jalometallikorujen saanti parani ja valtaan nousi uusia ajatuksia hygieniasta ja puhtaudesta.\nPohjolassa tunnetuimpia hiuskorujen valmistajia olivat yleensä naimattomat nuoret tytöt Ruotsin Taalainmaalta, erityisesti Våmhusista. Työläät ja hitaat hiustyöt olivat nimen omaisesti naisten puuhaa, sitä ei katsottu sopivaksi työksi miesväelle. 1800-luvulla hiustöiden valmistajatytöt tekivät myyntimatkoja myös ulkomaille Suomeen, Venäjälle ja jopa Englantiin ja Ranskaan asti. Yleisesti tytöt kiersivät talosta taloon omien malliensa kanssa ja ottivat vastaan tilauksia. Taalainmaan tyttöjen vaellus päättyi 1920 -luvulla kun hiusmuodiksi nousi lyhyet hiukset ja materiaalin saanti alkoi ehtymään.\nSuomeen taito levisi sekä idästä että lännestä. Yksi suomalainen taitaja, raumalainen Anna Ruohola valmisti hiuskoruja ammattimaisesti vielä 1970-luvulla. Våmhusissa löytyy yhä aktiivista hiuskoruperinteiden vaalintaa ja maailmalta erilaisia toimijoita, jotka pyrkivät säilyttämään hiuskorujen perinnetietoutta ja taitoja. Perinnekorujen lisäksi hiuksia käytetään myös taiteellisista lähtökohdista tehdyissä koruissa.\nMelanie Bilenker (s.1978) on yhdysvaltalainen taiteilija. Hän sanoo rakastavansa materiaaleja, joilla on ollut aiempi elämä. Viehtymys muistoesineisiin ja kiinnostus suhteeseen, joka meillä on esineiden kanssa, ajoivat hänet aikanaan koruntekijäksi. Bilenkeria kutsutaan usein\nMelanie Bilenkerin kaulakoru Sunday Clean, 2018. Hiukset paperilla, hopea, mineraalikidelasi, lehtihopea. 9.6 x 4.2 x .7cm, 46.5cm ketju. Kuva: Melanie Bilenker\nviktoriaanisten miniatyyripotrettien ja surukorujen perinteen jatkajaksi, mutta töissä esiintyvät aiheet pitävät ne vahvasti kiinni nykyajassa. Hänen työnsä voi nähdä leikkaus- ja liimaustekniikalla valmistettujen korujen (englanniksi palette work, cut work) traditioon kuuluviksi.\nBilenker aloittaa työnsä ottamalla valokuvia itsestään ja elämästään. Hän jäljentää ne paperille ja muodostaa näiden luonnosten avulla hiussuortuvista ja pienistä hiuksen pätkistä kuvan paperin päälle. Aiemmissa töissään hän istutti hiukset epoksikerroksien väliin, mutta tarve löytää myrkyttömiä työskentelytapoja sai hänet vaihtamaan tekniikkaa.\nBilenker piirtää omilla hiuksillaan yleismaailmallisia kotiympäristön hetkiä ja intiimejä potretteja. Töissä saattaa olla kuvattuna pyykkipäivä tai suklaan syöminen sängyllä aamutakkiin kääriytyneenä. Ne ovat tunnistettavia tapahtumia, jotka moni ohittaa arkipäiväisyydessään merkityksettömänä, mutta samalla ne ovat aiheita, johon monen on myös helppo samaistua. Hitaan ja keskittymistä vaativan prosessinsa kautta työt ovat kuin ”meditaatiota siitä, mitä me kaikki teemme kaiken päivää”. Hän ikään kuin säilöö ohi kiitävän hetken tai muiston fyysiseksi kuvaksi hiustensa avulla. Bilenker sanoo: ”Hiukset edustavat ihmistä, läheisyyttä, taakse jäänyttä hetkeä, jotain, josta on päästetty irti.”\nMelanie Bilenkerin rintakoru Breakfast for Dinner, 2020. Hiukset paperilla, hopea, ruostumaton teräs, mineraalikidelasi. 5.6 x 6.4 x .8 cm\nKuva: Melanie Bilenker.\nEtiopiasta hollantilaiseen perheeseen adoptoitu Kalkidan Hoex on tuntenut aina eläneensä kahden maailman välillä. Hän kokee puhuvansa töidensä kautta kaltaisilleen; nuorille, jotka ovat kasvaneet kahden kulttuurin välissä monikulttuuristen juuriensa, pakolaisuuden tai adoption vuoksi. Töidensä kautta hän tutkii oman identiteettinsä monimutkaisuuksia samanaikaisesti yhdistyessään tämän ryhmän kanssa, jonka hän identifioi Uudeksi Heimoksi, konseptin nimi on the New Tribe. Hoex opiskeli Maastricht Academy of Fine Arts and Design-koulussa valmistuen maisteriopinnoistaan 2020. Nyt hän opettaa jo itse nykykorun huippunimien, kuten Ted Notenin rinnalla.\nKalkidan Hoexin kaulakoru sarjasta Speaking with Hair, 2020. Kuva: Kalkidan Hoex\nSpeaking with Hair on Hoexin maisterityö vuodelta 2020. Siinä Hoex luo omia variaatioitaan tekniikoin ja materiaalein, joita käytetään afrohiuksiin, kuten eri väriset letit ja hiuspidennykset. Korut kertovat hiusten roolista mustassa kulttuurissa. Töitä voidaan pitää keskustelun avaajana, poliittisena muistutuksena tai kuten afrokampauksia, täysivaltaisuuden ja ylpeyden symbolina. Töissä tärkeää on niiden sivistävä ja opettava aspekti. Hoex kirjoittaa ”Olen dekolonisaatiomatkalla ja vaadin takaisin, mitä valkoisen katseen alla varttuminen minulta vei. Kansani ahdingon ymmärtäminen auttaa minua liittymään mustien, alkuperäiskansojen ja värillisten ihmisten pyrkimyksiin. Haastan meidät kaikki vastustamaan järjestelmiä, jotka harhaanjohtamisen kautta aiheuttavat epäoikeudenmukaisuutta.”\nCarla Castiajon (s.1974) teoksia on nähty Suomessa, ainakin kansainvälisessä nykykorukatselmuksessa KORU6. Carla on portugalilainen Tukholman Konstfack-taideyliopistosta maisterin tutkinnon 2005 suorittanut koru-ja kuvataiteilija. Vuonna 2016 hän teki väitöskirjan ”Purity or Promiscuity? Exploring Hair as a Raw Material in Jewellery” Tallinnan taideakatemiasta.\nCastiajon väitöskirjatyöhön sisältyi kolmen näyttelyn sarja. Ensimmäinen niistä oli installaatio Purus et Promiscuus, jonka latinankielinen nimi (Puhdas ja Siveetön) jo viittasi uskonnolliseen kuvastoon. Installaatio oli rakennettu Dominikaaniluostarin kappeliin vuonna 2014. Teoksessa oli kolmen valokuvan triptyykki, jonka tarkoituksena oli pohtia seksuaalista sortoa ja vallan väärinkäyttöä. Irrallinen hius paljastaa ruumiin poissaolon. Jo vieraat hiukset voivat luoda outoja tunteita tai tuntemuksia, ja ne voivat ilmetä abjektina, laukaista inhoa ja kammoa, joka luo etäisyyttä. Mitä tunteita herää, kun teoksessa käytetty karva onkin häpykarva?\nCarla Castiajo, Purus et promiscuus, triptyykki, 2014. Hansikkaat ja häpykarvat. Kuva: Tiit Rammul.\nVuonna 2015 installaatio Filthy/Chastity esiteltiin puhtaassa kylpyhuoneessa. Käsienpesun jälkeen näyttelyvieraat saattoivat kosketella teoksia. Antropologi Mary Douglasin mukaan lika on ”ainetta väärässä paikassa”. Hiuksilla näyttää olevan samanlainen marginaalinen asema, kuin lialla. Se ei kunnioita rajoja, vaan sijaitsee rajatilassa elävän ja kuolleen välillä. Ehkä tästä syystä sitä pidetään hieman saastaisena ja siksi hiukset leikataan usein pois puhdistautumisrituaaleissa symbolisena luopumisen merkkinä. Kolmannen näyttelyn, Remain/Cease, vuonna 2015, paikka oli hautausmaa Piritan luostarin raunioilla. Kuollessamme kehomme alkaa maatua ja hajota. Hiukset eivät kuitenkaan hajoa niin helposti. Usein korujen arvo ja merkitys riippuu suhteesta, joka on muodostettu henkilön kanssa, kenelle se kuului, ja muistoista ja muistista, joita esine voi kantaa. Ja kuten Castiajo kirjoittaa, aivan kuten hiukset, koru jää, kun meistä aika jättää.\nBlogin kirjoittanut Tiina Rajakallio on lappeenrantalainen korutaiteilija, joka oman taiteellisen työskentely lisäksi puuhaa yhdistysrintamalla. Jos Tiinaa ei tapaa työhuoneeltaan Lappeenrannan Täky galleriasta, hänet löytää varmimmin kuokkimasta kasvimaalta tai joogamatolta solmusta.\nLisätietoa ja lähdeaineistoa:\nParkkinen, Annukka: Hiuskorut – Historia ja konservointi tekstiilikonservaattorin näkökulmasta. Opinnäytetyö, 2009. Metropolia, kulttuurialat, konservointi, tekstiili.\nNieminen, Kristiina: Hiuskorut Historiaa ja tekniikoita. Loimaan ammatti-instituutti/ Medialabra, 2007. ISBN 978-952-92-2150-9\nhttps://vimeo.com/510833215 (AJF Live with Melanie Bilenker, Wednesday, February 10, 2021)\nhttps://www.youtube.com/watch?v=4xTUWs7–IY (Guess Who’s Coming to Dinner – Kalkidan Hoex)\nKliot, Jules –Kliot, Kaethe (edit.): The art of hair work : hair braiding and jewelry of sentiment : with catalog of hair jewelry by Campbell, Mark. 1996 Lacis, Berkley ISBN: 0-916896-31-5\nhttps://areena.yle.fi/audio/1-50882446 (Ylen tiedeykkönen: Antiikin Roomassa luotiin esikuva etelä-eurooppalaisen miehen ulkonäölle ja naisten hiuksilla tehtiin politiikkaa.)


MITÄ TAPAHTUU 11. 9. 2021?\nJerusalemista sovittaessa Jeesus saapuu pilviin! Siihen on enää reilut kolme vuotta, jos asia varmistuu esittämilläni tapahtumilla: Vuodenvaihteessa Gorbatshov palaa valtaan todistuen näin viimeiseksi suureksi antikristukseksi, joka myös ilmestyy vahvistamaan tuota Jerusalemin valerauhaa yhdessä monien kanssa.\n11. 9. 2000 olisi alkanut viimeiset neljä seitsenvuotiskautta niin että Messiaan näkyvä paluu tapahtuu 11. 9. 2028. Viimeinen vuosiviikko alkaisi 11. 9. 2021. Asia on selvä, jos Herra laittaa siihen merkittävän tapahtuman. Mahdollista on Kalliomoskeijan tuhoutuminen ja uuden Juutalaistemppelin rakentamisen aloittaminen sille paikalle.\nSuomen profeetta Harri Veijonen 8. 5. 2021 http://wwnet.fi/users/veijone/\nKUKA HARRI VEIJONEN?\nHarri Veijonen on vuonna 1955 syntynyt lastentarhanopettaja, divarikauppias ja internetevankelista. Lähes 40 vuotta hän asui Lappeenrannassa ja tunnetaan myös Lappeenrannan profeettana. Eläkepäiviään hän palasi viettämään synnyinkaupunkiinsa Tampereelle. Seurakunnan Tiedotuskeskus nimellä hän on julkaissut päivittäisiä ennaltatietäviä uutisia netissä keväästä 1996 alkaen.\nVeijosen harrastuksia ovat Raamatun lopun profetia ja kirjojen kirjoittaminen. Omakustanteita niin paikallishistoriaa kuin hengellisiä teoksia on ilmestynyt lähes 60. Lappeenrannassa Veijosella oli 5000 kirjan kokoelma, mutta muutettaessa pieneen yksiöön Tampereella valtaosa kirjoista piti hävittää. Onneksi sentään vanhat postikortit ja exlibrikset sopivat asuntoon.\nNuorena Veijonen harrasti keihäänheittoa ja hänellä on edelleen TU-38 seuran ennätys 60,00 18-vuotisten sarjassa. Seurakunnan ylösotto tulisi 6000 vuotta Aadamista, ja Veijonen katsoo, että hän Jumalan määräyksestä osui tuohon "maailmanloppuun" jo keihäällä vuonna 1972.\nMITEN KALLIOMOSKEIJA TUHOUTUU?\nTämä tuskin on mitään profetiaa vaan pohdintaani siitä, miten Kalliomoskeija tuhoutuisi. Aluksi on sanottava, että sen tuhoutuminen on inhimillisesti katsoen mahdotonta. Al Aksan vieressä oleva pienempi moskeija on kuitenkin samalla paikalla, jolla Toinen Juutalaistemppeli oli. Kolmannen Juutalaistemppelin tulo sille paikalle on yleinen selitys. Se ei ole välttämätön tulkinnassani vaan Antikristus voi viedä kuvansa myös Kristuksen Taivaaseen astumisen kirkkoon. Mutta jos Kalliomoskeija tuhoutuisi, miten se voisi tapahtua?\nTuhoaisivatko juutalaiset moskeijan? Jos vaikka Israelin armeija hyökkäisi Temppelivuorelle ja laittaisi moskeijan matalaksi. Tämä ilmeisesti olisi oletettavin selitys. Sellainen kuitenkin nostattaisi valtaisan myrskyn, jopa sodan. Selitykseni on se, että Syyriasta ammutaan Iranin ohjus joka harhautuu ja osuu Kalliomoskeijaan tuhoten sen niin perusteellisesti, että sille paikalle päätetään rakentaa Juutalaistemppeli. Kaikki tarvittavat rakenteet sitä varten ovat jo olemassa, ja vanhan selitykseni mukaan Temppeli valmistuisi 250 päivässä. Päivämäärä olisi 11. 9. 2021 viimeisen vuosiviikon alkaessa.\nToukokuun 6. 2021 Harri Veijonen http://wwnet.fi/users/veijone/.\nUUTISIA ETUKÄTEEN 42 VUOTTA\nJulkiset ennustukseni alkoivat vuoden 1979 helmikuun Kipinä lehdestä. Tässä muistelen Kaakkois-Suomen Sanomien johtajaa, joka nimimerkillä Kummisetä alkoi kirjoitella minua vastaan: "Toinen Internet-yhteydet luonut taho on Seurakunnan Tiedotuskeskus, jolla ei ole mitään tekemistä Lappeenrannan luterilaisen seurakuntayhtymän kanssa. Kummisedälle on suositeltu tietoverkon käyttöä, jotta hänkin pysyisi jyvällä maailmanlopun asioista. - Asianomainen taho lupaa myös uutisia etukäteen, mitä voidaan pitää tiedotuksellisesti käänteentekevänä mullistuksena. Tähän asti tapahtuman on sentään pitänyt tapahtua ennen kuin sen on voinut uutisoida." (22.9. 96) http://wwnet.fi/users/veijone/st.htm\nKaiken kukkuraksi Kummisetä laittoi toimistonsa seinälle julisteen "Jeesus tulee - Jeesus menee". Siitä huomautin. Jos ei ole vaarallista pilkata uutisia etukäteen kirjoittavaa Harri Veijosta, ainakin on vaarallista pilkata Jeesusta! Kummisetä meni moottorikelkallaan Taipalsaaren jäihin ja sinne jäi. HV\nTemppelin kalusto on valmiina\nKORJAUKSIA HUONOIHIN SELITYKSIIN\nPROFETIASSANI YMMÄRRYS LISÄÄNTYY\n42 vuotta olen julkisesti selittänyt Raamatun profetiaa. Minulla on pitkä pikkutarkka profetiasarja kohti Jerusalemin valerauhaa seurakunnan ylösottoineen. Olen profeetta, mutta enemmän olen Raamatun profetian selittäjä. En yleensä saa suoraan sanomia siitä mitä tulee tapahtumaan vaan joudun miettimään asioita ja selitys tarkentuu. Erityisesti huomasin tämän nyt kun selitin 11. 9. 2021 päivän tapahtumia. En tiedä tuhotaanko Kalliomoskeija uuden Juutalaistemppelin tulemiseksi sille paikalle, mutta 11. 9. 2001 lähtien huomasin Jumalan säätämiä tapahtumia tulevan 311 ja 911 periaatteella. Neljä viimeistä vuosiviikkoa alkoivat 11. 9. 2000 ja 3,5 vuotta myöhemmin ennaltatiesin tulevan uuden terrori-iskun ja merkin myös taivaalla. Madrid ja Sedna. Jumala todisti antikristuksen 3,5 vuotta. Jerusalemiin hyökkäyksellä a:n aika alkaisi tämän mukaan 11. 3. 2025. Näkyvä paluu 11. 9. 2028. Ja viimeisen vuosiviikon alkua Jumala juhlistaisi 11. 9. 2021. Tulemme näkemään. HV\nMIKÄÄN NIISTÄ KOLMESTA EI OLE OIKEA\nHelluntaisaarnaaja Mauno Viinikkala sanoi minulle, ettei tiedä mikä kolmesta käsityksestä on oikea: ennen seitsenvuosiskauden alkua, vuosiviikon puolivälissä vai vuosiviikon lopussa.\nMinä selitin, ettei mikään noista kolmesta ole oikea. Ylösotto tulee Jerusalemista sovittaessa eikä ennen seitsenvuotiskauden alkua. Eikä valerauhaa tehdä 7 vuotta ennen Messiaan näkyvää paluuta vaan 1335 päivää sitä ennen (Dan 12). HV http://wwnet.fi/users/veijone/\nEI USKOTA ETTÄ YLIVOIMAINEN SELITTÄJÄ ON OLEMASSA\nMinua arvostellaan yleensä tutustumatta lainkaan siihen mitä olen kirjoittanut ja ennustanut. Jos Leo Meller todella on toiseksi paras lopun selittäjä, minä olen ylivoimainen alalla. Pitkä pikkutarkka http://wwnet.fi/users/veijone/profetiat.htm profetiasarja kohti Jerusalemin valerauhaa seurakunnan ylösottoineen. Kolme totuuslausekirjaa, joissa jo otsikossa on sanottu olennainen totuus kuten "Palestiina maan päälle ja seurakunta yläilmoihin". Loppuun, vuoteen 6000 Aadamista (Keplerin mukaan 2024) osuin jo 1972 keihäällä, 60,00. 2000 vuotta Messiaan tuloon kuolemastaan osuin Tykkimäen 2000.000. vieraana. 11.3. 2004 tiesin tulevaksi uuden terrori-iskun ja merkin taivaalla (Madrid ja Sedna). Näin siksi, että Antikristus hyökkää Jerusalemiin 3,5 vuotta 4 vuosiviikon toisesta päästä, 11. 3. 2025. Viimeisen vuosiviikon alkua Herra juhlistaa 11. 9. 2021. Eikä kukaan muu kuin Gorba voi olla viimeinen suuri Antikristus, vaikka kukaan muu kuin minä siihen ei uskoisi. HV\nMITEN KAUKANA TOISEKSI PARASKIN ON?\nMartti Ahvenainen: "Sanon hyvin kohteliaasti, mutta selvästi, että nuo laskelmat ovat aivan metsässä. Pelkkää mielikuvitusta."\nMartti Ahvenainen hyvinkin luulee olevansa Suomen paras lopun selittäjä, mutta keskinkertaisen hyvänäkin profeettana hän on kaukana kärjestä. Siksi, että uskoo ylösottoon vasta parin vuosikymmenen kuluttua kun Rooma olisi saanut viimeisen johtajansa, antikristuksen. Myös siksi, että antoi minusta noin tökerön arvion: laskelmat metsässä ja pelkkää mielikuvitusta!\nMinun laskelmani näyttivät olevan kohdallaan jo 11. 3. 2004, kun 3,5 vuotta oikeasta vuosituhannen vaihteesta oli kulunut. Ei mitään mielikuvitusta vaan Jumalan ilmoitusta. Niin myös se laskelma, että 6000 vuotta Aadamista ylösotto tulee. Ja siihenhän viskasin jo keihäällä 1972.\nMutta missä ovat ne suomalaiset selittäjät, jotka tietävät kanssani valerauhan ylösottoineen tulevan? Löytyy sentään Facebookissa niitä, jotka sanovat aamen opetukselleni. Pelastussanoman Jarmo Eklund sijoittaa ylösoton valerauhan edelle, mutta väittää, ettei ennusta ylösoton ajankohtaa. Kuitenkin kaiken aikaa ennustelee uusia ja uusia päivämääriä ja tekee naurunalaiseksi koko ylösoton odotuksen.\nLeo Meller pitäisi olla toiseksi paras selittäjä, mutta hänkin näyttää luopuneen käsityksestä, että valerauha ylösottoineen tulee. Uskoo nykyisin ylösoton tulevan 10 päivää sen jälkeen kun Antikristus on hyökännyt Jerusalemiin. Tietää sentään, että Antikristus tulee hieman ennen ylösoton tuloa. Sanoi myös viimeisen vuosiviikon alkaneen 2019, jota Ahvenainen mollasi, mutta sehän on varsin hyvä opetus, jos totta on sanomani 11. 9. 2021 alkaen. HV http://wwnet.fi/users/veijone/\nMEIDÄN ASIAMME ON TIETÄÄ AIKOJA\nApostolien teot: 1:6 Niin he ollessansa koolla kysyivät häneltä sanoen: "Herra, tälläkö ajalla sinä jälleen rakennat Israelille valtakunnan? Apostolien teot: 1:7 Hän sanoi heille: "Ei ole teidän asianne tietää aikoja eikä hetkiä, jotka Isä oman valtansa voimalla on asettanut.\nHarri Veijonen > Ilpo Jokimäki\nTV 7:llä Martti Ahvenainenkin oli nyt parempi selittäjä kuin sinä. Ei ollut ensimmäisten opetuslasten asia tietää milloin Israel jälleen saa valtakunnan. Toki me tiedämme ajan 1948 jne.\nISÄ YKSIN TIETÄÄ TIETÄJILLE\nAsioista joista en tiedä mitään, pidän suuni kiinni. Samoin toivon tekevän Isä yksin tietää tietäjien. Vaikka ei olisi kysymys maailmanlopun päivän tietämisestä on kuitenkin kysymys päivän tietämisestä. Viikon tarkkuudella minä tiedän. Tiedän myös ylösottoa edeltävät olennaiset tapahtumat. http://wwnet.fi/users/veijone/viimeisen_sukupolven_profetioita.htm Ennen ylösottoa antikristus vahvistaa valerauhan ja sitä ennen tulee. Sitä ennen luopumus (2 Tess 2:3-6). Nyt pohditaan tapahtumia ajankohtaan 11. 9. 2021. Viimeinen vuosiviikko alkaisi siitä ja mahdollisesti Kalliomoskeija tuhoutuu Temppelin tulolle. Harri Veijonen http://wwnet.fi/users/veijone/\nKuva: Pekka Sartolan aikakartasta\nALKAAKO UUDEN JUUTALAISTEMPPELIN RAKENTAMINEN VIIMEISEN VUOSIVIIKON ALKAESSA? ONKO LEO MELLER SUOMEN TOISEKSI PARAS LOPUN SELITTÄJÄ?\n35 vuotta sitten julistin koko Etelä-Karjalaan, että "Seurakunta lähtee sen jälkeen kun Israel saa "rauhan"". Ei Suomessa ole vieläkään montaa, joka olisi edes tuolla tasolla kuin minä tuolloin. Leo Meller kuitenkin uskaltaa julistaa käsityksensä julkisesti, eikä hänen selityksensä ole huono vaan maan parhaita. Kenties jopa parasta opetusta minun jälkeeni lopun ajoista:\n0. Leo Meller: Viimeinen vuosiviikko alkoi 2019. "Leo Meller sanoi Seinäjoen vapaaseurakunnassa 4.12.2019 tuon seitsemän vuoden kauden alkaneen." https://keskustelu.suomi24.fi/t/16180881/leo-meller-sanoi-antikristuksen-ilmaantuvan\n1. "Leo Meller sanoi antikristuksen ilmaantuvan juuri ennen Jeesuksen paluuta." https://keskustelu.suomi24.fi/t/16180881/leo-meller-sanoi-antikristuksen-ilmaantuvan\n2. "Puoliväli on suunnilleen lauantaina 3.6.2023. Noin 10 päivää siitä eteenpäin olisi maanantai 12.6.2023. Eräät luotettavat skenaarioitsijat nimittäin sanovat, että tempauspäivä on maanantai." https://keskustelu.suomi24.fi/t/16167716/huomio!-huomio!-mellerin-paivamaaria-ilmattareen!\n3. Leo Meller / Kevätkesästä 2023 ilmeisesti valerauhaan liittyen. http://wwnet.fi/users/veijone/luettelomaailmanlopunpaivamaarista2.htm\nJa näin Veijonen:\n0. Viimeinen vuosiviikko on tietenkin olemassa, muttei niin kuin perinteisesti on selitetty. Daniel 9:27 ei "ajaksi" vaan "aikana", kohdassa 1335 päivää ennen Messiaan näkyvää paluuta tapahtuu valerauha ylösottoineen ja vihan aika alkaa. Viimeinen vuosiviikko alkaa 3,5 vuotta miinus 45 päivää aikaisemmin, mutta silloin ei tapahdu mitään erikoista ellei sitten uuden Juutalaistemppelin rakentamisen aloittaminen.\n1. Antikristus sekä tulee (takaisin) että ilmestyy valerauhaan. Molemmat ennen Jeesuksen tuloa hakemaan omansa yläilmoihin. Antikristuksen tulo Mellerinkin mukaan on muutamien kuukausien sisällä. Minun mukaani vuodenvaihteessa 2021-22, ja se olisi Gorban paluu valtaan.\n2. (Vuosiviikon) puolivälissä Antikristus hyökkää Jerusalemiin. Minun mukaani noin pääsiäisenä 2025. Ylösotto ei tule 10 päivää Antikristuksen nousun Jerusalemin temppeliin (Mahdollisesti Kristuksen taivaaseen astumisen kirkko eikä uusi Juutalaistemppeli) jälkeen vaan 45 päivää sitä ennen, heti valerauhan vahvistamisen jälkeen.\n3. Valerauhaa ylösottoineen ei tule vielä kevätkesästä 2023 vaan hieman myöhemmin. Nykyinen arvioni on ollut jo pitkään tammi-helmikuu 2025.\nMILLOIN VIIMEINEN VUOSIVIIKKO ALKAA?\nHeitin mahdollisuuden, että jos uusi Juutalaistemppeli tulee niin sitä voitaisiin alkaa rakentaa viimeisen vuosiviikon alkaessa. Puoliväli pääsiäinen 2025, n. 11. 3. 2025. 3,5 vuotta sitä aikaisemmin olisi kai noin 11. 9. 2021. Siis jo tänä syksynä. HV http://wwnet.fi/users/veijone/\nKirjoitettu 24. 4. 2021 kuten Profetaalisuus ajassamme-ryhmästäkin selviää, https://www.facebook.com/groups/235999839884511\nTÄNÄ SYKSYNÄ VOI TULLA KOLMAS JUUTALAISTEMPPELI\nJOS EI TULE\n1. Antikristus vie kuvansa palvottavaksi ei temppeliin vaan kirkkoon Jerusalemissa. Mm. Augustinus (354-430) tiesi Antikristuksen olevan poliittinen peto, joka nousee Jerusalemin temppeliin. Ajatus siitä, että temppeli voisi olla (jos uutta juutalaistemppeliä ei tule) kristillinen kirkko, ei ole lähtöisin Veijoselta vaan sekin jo Augustinukselta! Augustinus selittää, että "On epävarmaa, missä temppelissä hän tulee istumaan, joko Salomon rakentaman temppelin raunioissa tai kirkossa." (Augustinus: De Civitate Dei - Jumalan valtakunnasta - XX kirja, 19.luku, 1. jakso).\n2. Daniel 9:27 tarkan tutkimukseni mukaan on mahdollista, että on kysymys Jerusalemin ylimmästä paikasta, jossa on Kristuksen taivaaseen astumisen kirkko. Todennäköisesti siihen kirkkoon Antikristus veisi kuvansa.\n3. Daniel 9:27 valerauha olisi enemmän Palestiinamyönteinen sopimus, jossa Antikristus on mukana, mutta myös Palestiinasta saataisiin sovittua vaivatta. Jerusalemista kansainvälinen kaupunki. Vertaa "jos tulee" 3.\nJerusalemin ensimmäisen temppelin tuhosivat babylonialaiset Nebukadressarin aikana, toisen roomalaiset ensimmäisessä juutalaissodassa vuonna 70. Toisen temppelin tuhosta lähtien nykyaikaan saakka juutalaisten keskuudessa on elänut toivo uuden temppelin rakentamista samalle paikalle.\n1. Se tulee Kalliomoskeijan paikalle Jerusalemissa. Kaikki arabit ovat vihoissaan! Taannoin kirjoitin näin: Uusi juutalaistemppeli Kalliomoskeijan paikalle ei ole edellytys tulkintamme oikeellisuudelle, mutta toki temppelin rakentamisen aloittaminen olisi kuin piste i:n päälle, vahvistaisi Herran tulemuksen parissa vuodessa samaan tapaan kuin tekee Gorban paluu valtaan.\n2. Se valmistuisi 250 päivässä vanhan selitykseni mukaan. Kaikki osat ovat jo valmiina. Rakentamisessa ei todellakaan mene pitkään, ja se ehditään tehdä Antikristuksen tulon ja ilmestymisen välillä.\n3. Daniel 9:27 valerauha olisi enemmän Israelin ja Antikristuksen välinen sopimus. Palestiinalle Jerusalem voitaisiin jopa hylätä, ja saavutettua rauhaa ylistävät olisivat ennen muuta Israelin juutalaisia.\n4. Juutalaisten yleinen käsitys on, että se voidaan rakentaa vasta Messiaan tullessa. Kristillisen käsityksen mukaan hieman ennen Messiaan tuloa. Antikristus olisi jollakin tavalla mukana kolmannen temppelin rakentamisessa. Daniel 9:27 rauhanliittoon "Antikristus onnistuu suostuttamaan juutalaiset siten, että lupaa heille palkkioksi yhteiskunnalliasia oikeuksia ja vapauksia, niin että he uudistavat entisen uhripalveluksen Jerusalemissa". (M. Baxter 1866).\n5. Minä olen virheellisesti ennustanut temppelin tuloa liian aikaiseksi seitsenvuotiskauden alkuun, mutta koska koko seitsenvuotiskäsitys on väärä, sillä tarkoitetaankin hetkeä ennen kuin Jerusalemin valerauha tehdään. Erään mielipiteen mukaan Jerusalemin kolmas temppeli rakennetaan sen jälkeen, kun Antikristus ja Israel ovat solmineet rauhansopimuksen, mutta hän uskoo 7 vuotiseen ahdistuksen aikaan eikä siihen, että Antikristus heti hyökkää temppeliin. Aivan liian myöhäisenä pidän esim. Cutting Edgen ja Nokialaisen käsitystä, että temppeli rakennetaan vasta Googin sodan jälkeen. Jos kerran Antikristus vie sinne kuvansa, temppeli täytyy olla olemassa sitä ennen.(2018)\nLisäys nyt: Minä olen siis jo aiemmin selittänyt, että temppeli jos tulee niin seitsenvuotiskauden alussa. Pekka Sartola ja kumppanit opettavat ylösoton tuloa juuri ennen temppelin rakentamisen aloittamista.\n6. Vapaamuurarit haluavat kolmannen temppelin rakennettavaksi, ja sekin voi auttaa temppelin tulemisessa.\nROOMA - EKSYTTÄVÄ KÄSITYS\nRooman pitäminen Danielin viimeisenä petovaltiona antaa odottaa ylösottoa vielä ainakin kymmenen vuotta. Martti Ahvenaisen kanssa tuli väittelyä asiasta, ja hän oli tietenkin sitä mieltä, että minä olen väärässä kun odotan valerauhaa ylösottoineen jo aivan lähivuosina. Samalla käsitykset Antikristuksesta ovat hakoteillä. Vaikka "Juutalaistemppeli syksyllä 2021" ei ole varsinaisesti minun käsitykseni paitsi ajankohdaltaan, sen tulo auttaisi kaikkia ymmärtämään, että näkyvä paluu koittaa noin seitsemässä vuodessa. Samalla viimeinen suuri herätys alkaisi jo siitä ja tietenkin voimistuisi Gorban palatessa valtaan. HV http://wwnet.fi/users/veijone/.\nTUHOUTUUKO MOSKEIJA 11. 9. 2021?\nKun Jumala salli WTC:n tornien tuhoutuvan 11. 9. 2001, se tapahtui uskovien parhaaksi. Ihmiset, edes valtaosa uskovista ei sitä tajua, mutta minä profeettana tajusin heti, että olennaista tuossa on päivämäärä. Ymmärsin, että oikea vuosituhannen vaihde oli 11. 9. 2000, ja 3,5 vuotta siitä tulisi uusi terrori isku ja myös merkki taivaalle. Juuri niin tapahtuikin, Madrid ja Sedna.\n3,5 vuotta siksi, että 3,5 vuotta ennen Messiaan paluuta Antikristus alkaa vaikutuksensa hyökkäämällä Jerusalemiin. Ennaltatietämäni terrori-isku 11. 3. 2004 oli samalla todistus siitä, että viimeinen 3,5 vuotta tulee. Ja mitä ilmeisimmin se tulee 11. 3. 2025. Näkyvä paluu taas 11. 9. 2028. Ajankohdasta 11. 9. 2000 kuluu siis neljä vuosiviikkoa.\nEi Raamattu kiellä näkyvän paluun päivämäärän tietämistä vain ylösoton päivämäärää ei tiedetä viikkoa tarkemmin. Tämä 11. 9. ajankohta mitä ilmeisimmin ei pääty tuohon. 20 vuotta WTC:n iskun jälkeen on 11. 9. 2021, ja todennäköisesti taas jysähtää oikeaan aikaan. Seitsemän vuotta ennen näkyvää paluuta alkaa viimeinen vuosiviikko, ja sitä juhlistaisi suuri tapahtuma. On jo puhuttu, että kolmas Juutalaistemppeli voi tulla moskeijan paikalle. Ja sehän edellyttää sitä, että moskeija tuhoutuu! Mitä sitten tapahtuukin, päivämäärä on 11. 9. 2021.\nHarri Veijonen 28. 4. 2021. http://wwnet.fi/users/veijone/\nMITEN TARKASTI YLÖSOTON AJANKOHTA VOIDAAN TIETÄÄ?\nJos siis Antikristus hyökkää Jerusalemiin 11. 3. 2025, teoreettinen ajankohta ylösotolle on 45 päivää aikaisemmin. ( http://wwnet.fi/users/veijone/1335.htm ) 11 + 28 =39 ja tammikuuta 6 päivää. Noin kuusi päivää tammikuun lopusta on noin 24. - 27. 1. 2025. Yhtä päivämäärää ylösoton hetkelle ei ole edes olemassa niinkuin Jeesus opetti, että maa on pallo, jolla yhdellä ylösoton hetkellä on päivällä miehiä peltotöissä, yöllä yövuoteella ja naisia jauhamassa käsikivillä. Työ jota Novumin mukaan tehdään vain aamuin ja illoin. Jo 1986 esitin ajan tiedettävän kolmen päivän mariginaalilla, mutta nykyisin en ole opettanut kuin viikon tarkkuudella tietämistä: viikko valerauhan solmimisen jälkeen viikko suuntaan tai toiseen. Hetkeäkin arvellaan väärin eli tuntia arvellaan valerauhan vahvistamisesta seitsemän tai 10 päivää, mutta sellainen arvelu ei onnistu. Lopullinen tulos on 18. 1. - 4. 2. 2025 ja edellyttäen, että Jerusalemin valerauha on solmittu juuri edellä esim. viikonloppuna 18.- 19. 1. 2025. Pakko uskoa, jos valerauha tulee! HV http://wwnet.fi/users/veijone/\nHARRI VEIJONEN LISTAN KÄRJESSÄ\nKerätään tähän listaa suomalaisista voidelluista pastoreista joiden opetus on raitista ja Sanan mukaista:\nEn mikään voideltu enkä pastori, mutta kiitos aloittajalle luottamuksesta!


LENNY KRAVITZ: Lenny - Soundi.fi\nSoundi » Levyarviot » LENNY KRAVITZ: Lenny\nArvio julkaistu Soundissa 11/2001. Jukka Väänänen 28.6.2007\nLenny Kravitz on ollut debyyttialbumistaan Let Love Rule lähtien vannoutunut vanhan liiton äijä, eikä miehen päätä käännetä. Lennyn irtisanoutuminen kaikista trendeistä on käänteisen trendikästä, mutta eihän mies toki ole mikään luddiitti, joka sulkisi nykyajan kokonaan pois tietoisuudestaan. Mitään uutta innovatiivisesti nimetty Lenny, artistin kuudes studioalbumi, ei esittele, eikä tämä tieto täytä mitään uutiskriteerejä. Kravitz on kuullut ilmeisesti Princensä väärin: Lenny bailaa edelleen kuin olisi vuosi 1969.\nLenny Kravitz kirjoittaa, sovittaa ja tuottaa kappaleensa ja soittaa lähes kaikki instrumentit itse. Monitaidokashan mies toki on, mutta vaikka kohtuullisen suoraviivaiset sovitukset toimivatkin heti lennymäisen tanakasti riffailevasta Battlefield Of Lovesta lähtien, tuntuu aivan kuin biisimateriaali antaisi mahdollisuuksia värikkäämmillekin toteutuksille Kravitz-klassikon Believen tapaan. Esimerkiksi If I Could Fall In Loven kohdalla ei voi välttyä ajatusleikiltä, millaiselta biisi kuulostaisi Days Of Pearly Spencer -tyyppisenä isosti orkestroituna hehkutuksena tai riisuttuna mallina, johon on jätetty paikalleen vain melodiasokkeli.\nToisaalta Kravitz osaa tehdä yksinkertaisista asioista ihmeen vetoavia. Balladissa Stillness Of Heart mies tarvitsee kertosäkeeseen vain muutaman nuotin ja homma on siinä. Kitaristina Kravitz on kiitettävän tyylitajuinen ja kurinalainen. Vaikka mies luultavasti suuteleekin joka ilta levolle lasken -puuhiin ryhtyessään Jimi Hendrixin kuvaa, hän pitää tyrnät soolonsa minimimitassa, ja se on taito, jota on otelaudan kiihdytysajajien aikakaudella syytä arvostaa. Joskus harvoin parempi ymmärrys katoaa, kuten hupaisasti koti-Casiolla rytmitetyn kuuloisessa Believe In Me -hiturissa: espanjalainen kitara on silkkaa työväenopistojen kotiläksymateriaalia ensimmäisen Landolansa hankkineille.\nRakkaushan se repii Kravitziakin riekaleiksi, ja mies ilmaisee tuntojaan ilmeisen vilpittömästi, mutta Lennyn teksteissä ei ole hirveästi kehumista, sen verran käytetyin kääntein mies sielunelämäänsä luotaa. Bank Robber Manissa Kravitz vetää silkan garagevaihteen päälle ja kuulostaa sangen suivaantuneelta poliisin toimintaan ja ennakkoluuloihin: "Do you think that I am the one who did it just because I'm tan? / Just then the officer at hand said I don't give a damn that you are in a rock and roll band." Biisi kuulostaa vihaisuudessaan ja rosoisuudessaan siltä, että se on äänitetty studioon rakennetussa räkälammessa paikallisten konstaapelien ryhmäkuvasta adrenaliinia hakien.\nKelpo levyhän Lennyn kuudes on, eli ei miehen missiota voi vieläkään turhaksi syyttää. Viimevuotinen upea Greatest Hits -kokoelma saattaa tietysti alitajuisesti sotkea uuden albumin hahmottamista, mutta ainakin nyt tuntuu siltä, että mikä tasalaatuisuudessa voitetaan, se helmissä hävitään. Absoluuttiset Kravitz-huiput siintävät jossain menneisyydessä, mutta toivottavasti myös tulevaisuudessa.


Kirjojen alv 2016 | Your tyylikäs\nKirjojen alv 2016\nArvonlisävero on kulutusvero, jonka myyjä lisää tavaran tai palvelun myyntihintaan. Kirjat Liikuntapalvelut Lääkkeet Majoituspalvelut Pääsyliput kulttuuri-, sirkus- ja. Vuonna 2016 EU-maiden keskimääräinen yleinen arvonlisäverokanta on 21,5.\nKirjojen, lääkkeiden, liikunta- tai kulttuuripalveluiden arvonlisävero nousi. Arvonlisävero on nimensä mukaisesti tuotteen tai palvelun arvon. Yleinen arvonlisäverokanta on Suomessa 24 prosenttia, mutta painettujen kirjojen. Yleinen arvonlisäverokanta Suomessa on 24 prosenttia vuoden 2013 alusta lukien. Yleisradio Oy:n valtion televisio- ja radiorahastosta saama määrä ja Ålands Radio och TV Ab:n saama korvaus.\nElintarvikkeiden ja rehuaineiden arvonlisäverokanta on 14 prosenttia. Kirjojen sekä vähintään kuukaudeksi tilattujen sanoma- ja aikakauslehtien.\nAlennettua 10 prosentin arvonlisäverokantaa sovelletaan kirjojen ja vähintään kuukauden ajaksi tilattujen sanoma- ja aikakauslehtien maahantuontiin EU:n tulli-. Sähkökirjapalvelut, sähköiset oppimateriaalit, verkkokaupparatkaisut ja paljon muuta. ALV-laskurin avulla lasket arvonlisäveron määrän Suomessa käytössä. Kirjat, lääkkeet, liikuntapalvelut, elokuvanäytökset, kulttuuri- ja.\nKauppakamari julkaisee vuosittain kymmeniä ammattikirjoja muun muassa johtamisesta, henkilöstöhallinnosta,. Arvonlisäveron ja ennakonpidätyksen ilmoittaminen ja maksaminen käytännönläheisesti. Tärkeät luvut 2016 -julkaisustamme löydät edellä mainittujen lisäksi: varaukset.\nArvonlisäveron vuoristorata tuntuu vain pidentävän lenkkiään. Painettujen kirjojen arvonlisävero on 10 % ja e-kirjojen 24 %. Korkeimman Hallinto-oikeuden päätöksen perusteella sähköisillä ja painetuilla. Sen sijaan digitaaliset julkaisut, kuten sähköiset kirjat ja lehdet, tulkitaan.\nTapakristityn tyylikirja – Miten elää ja kuolla kristillisesti. Kustantaja: Rakennustieto Oy Julkaistu: 2016. Tuotelaji: Kirjat ISBN: 978-952-267-109-7. Silti, kirja on kirja – paitsi verottajan mielestä: Suomessa painetun kirjan ALV on. Unionin päättäviin elimiin lokakuun 2016 aikana. Lopultakin myös EU määrittelee e-kirjat kirjoiksi. Suomessa painetun kirjan ALV on 10% ja sähköisen kirjan 24%.\nEU:n sisäisessä nettikaupassa arvonlisäveron tilittämisen hoitaa. Sen sijaan esimerkiksi kirjoja, joiden ALV on 9 prosenttia, voi tilata 111. Verohallinnon asiakaspalvelun kuvaus toimituskulujen arvonlisäveron jakamisesta verokannoille:.\nAlv prosentit 2016


Klippan Turvavyö-setti 1960-luku UUDET, ...\nKlippan Turvavyö-setti 1960-luku UUDET\nKäyttämättömät KLIPPAN typ Vattenfall turvavyöt,\n” TALJAN hyväksymä ” tarrat.\nVain muutama pultti puuttuu setistä, erittäin hyväkuntoiset ja puhtaat.\nJäänyt asentamatta, arviolta vuodelta 1961-1967.\nMuseoautoon hieno lisä.\nTee asiallinen tarjous !!!!\nOta yhteyttä ilmoittajaan Lefa Stenbacka\nLähetä viesti ilmoittajalle Lefa Stenbacka


154 kilometriä pitkä uusi pyöräilyreitti kulkee halki Suomen suurimman järven – selvitimme, kannattaako sinne lähteä | Yle Uutiset | yle.fi\n8.8.2020Päivitetty 18.8.2020 13:40\nSaimaan saaristoreitille mahtuu monipuolista maisemaa.Seppo Kivimäki/Yle\nPolkupyöräilijöiden vuosikymmenien odotus on viimein palkittu, sillä Taipalsaaren Sarviniemen ja Kyläniemen välille on lopultakin avattu päivittän kulkeva laivayhteys.\nTuloksena on 154 kilometrin pituinen Saimaan saaristoreitti, joka on heti ensimmäisenä kesänään saavuttanut vakaan suosion.\nSaimaan saaristoreitin pituus vesistönylityksineen on 154 kilometriä.Yle\nReitti kulkee Taipalsaaren, Ruokolahden, Imatran ja Lappeenrannan keskustojen kautta ja tarjoilee pyöräilijöille lukuisia hienoja Järvi-Suomen näkymiä. Salpausselkien kautta kulkeva reitti on merkitty sinisillä opastekylteillä ja -tarroilla, ja siitä on painettu karttaopasteita.\nParin päivän pyrähdys?\nLähdin selvittämään, mitä kaikkea Saimaan saaristoreitin varrelta löytyy, ja onko siitä tavallisen lenkkaripyöräilijän lenkiksi.\nMatkaan kului kaksi päivää, eli molemmille päiville kilometrejä kertyi vajaat 80. Arkipyöräilijän korvaan se voi kuulostaa paljolta, mutta maltillisella, 20 kilometrin tuntivauhdilla kyse on teoriassa neljän tunnin päivämatkasta.\nKovin tiiviisti retkeä ei kuitenkaan kannata aikatauluttaa. Jos malttaa pysähtyä, eteen osuu kaikenlaista ihmeteltävää.\nItse ajoin matkan jokseenkin tavallisella, suoratankoisella hybridipolkupyörällä – keskinopeus oli rento ja reipas 21 kilometriä tunnissa. 154 kilometrin matkapituuteen on ilmeisesti laskettu myös laivayhteyden kilometrit, mutta tässä jutussa seuraamme vain pyörän matkamittarin lukemia.\nSaimaan saaristoreitti on merkitty molempiin suuntiin sinisillä opastetarroilla.Seppo Kivimäki/Yle\nKello 12.45 / 0 km\nTarakkalaukut ovat pingottuneet, sillä uusi makuupussi vie enemmän tilaa kuin kuvittelin. Myös lämmintä vaatetta on mukana varsin reippaasti. Sääennusteet näyttivät tällä kertaa niin selkeiltä, että uskalsin jättää vedenpitävän takin pois.\nLiikkeelle ponnistan Lappeenrannan Linnoituksesta ja suuntaan Taipalsaarentien pyörätielle. Ensimmäisellä etapilla olisi määrä päästä Taipalsaaren Kirkonkylän ohi, eli matkaa pitäisi kertyä reilut 20 kilometriä.\nTaipalsaaresta Leväseen vievä tie on perinetisen metsäinen, mutta miellyttävä ajettava.Seppo Kivimäki/Yle\nPengerrysten ja saarien kautta kulkeva pyörätie on varsin hyväkuntoinen ja järvinäkymätkin liki taukoamattomat.\nVaikka Taipalsaaren kirkonkylä ja pyörätie jäävät taakse, pysytään kunnan alueella vielä pitkään. Koittaa ensimmäinen, vajaan 10 kilometrin osuus, jolla näkymät ovat perinteistä suomalaista tiemaisemaa – metsää.\nOpasteet ovat toisinaan köykäiset, ja karttaakin joudun vilkaisemaan, vaikka suunnan uskonkin olevan oikea.\nLeväsen kohdalla saavutaan jälleen järvimaisemiin. Heti mutkan takana olisi myös levähdyspaikka.Seppo Kivimäki/Yle\nKello 14.30 / 23 km\nKun metsäisyys on selätetty, saavutaan Taipalsaaren Leväseen, josta avautuva näkymä Saimaalle sykähdyttää. Järvi jää jälleen hetkeksi taa, ja asfalttipäällyste loppuu yllättäen kesken.\nKun koviksi pumppaamani renkaat pöllyttävät peltoja halkovaa hiekkatietä, mietin, mahdanko olla oikealla reitillä ensinkään. Sinne tänne sirotellut siniset opastekyltit kuitenkin valavat uskoa.\nTaipalsaarella mökkeilevä Antti-Pekka Mustonen pitää hyvänä sitä, että hänen pihansa editse kulkeva pyöräreitti tulee tunnetummaksi.Seppo Kivimäki/Yle\nKello 15.30 / 33 km\nTaipalsaaren kunnan perukoilla sijaitsevasta Sarviniemen venesatamasta alkaa eräs retken kohokohdista: laivakuljetus Saimaan ylitse Kyläniemeen.\nM/S Roope-Saimaan kyytiin saa ottaa ainoastaan kymmenen matkustajaa, minkä vuoksi kuljetus on varattava ennakkoon. Aikataulun mukaisia vuoroja on päivän aikana vain yksi kumpaankin suuntaan, joten laivalta ei kannata myöhästyä.\nKoska aluksen työntekijät nostelevat pyörät yksitellen laidan yli alukseen, ei esimerkiksi moottoripyörällä ole asiaa kyytiin.\nVaikka olosuhteet siihen houkuttaisivatkin, Sarviniemessä ei saa yöpyä. Venesatamaa lähestyttäessä sivutaan nimittäin Puolustusvoimien ampuma-aluetta.\nKatso tästä, miltä näyttää M/S Roope-Saimaan kyydissä!\nKello 16.30 / 33 km\nEn liioittele hirveästi, jos sanon, että M/S Roope-Saimaan rantautuessa Taipalsaaren Kyläniemeen olo on vähän kuin olisi saapunut toiseen maahan. Noin puolen tunnin matkan aikana suuresta Saimaasta näkee puolen, jota ei maalta käsin uskoisi olevan olemassakaan. Suur-Saimaa avautuu edessä kuin meri.\nLaiva liikennöi nyt ensimmäistä kesää, ja Saimaan saaristokuljetus oy:n yrittäjän Timo Ekholmin mukaan lähes kaikille vuoroille on riittänyt tulijoita. Kapasiteettia täytyneekin ensi kesänä kasvattaa.\nPäivän suuren kysynnän vuoksi M/S Roope-Saimaalle järjestettiin klo 16 lähtevä lisävuoro. Normaalisti vuoroja on päivässä vain yksi suuntaansa.Seppo Kivimäki/Yle\nKello 18.15 / 44 km\nVaikka M/S Roope-Saimaa onkin Saimaan saaristoreitin eniten mainostettuja asioita, ei se ole retken ainoa vesistönylitys. Jo 11 kilometriä myöhemmin vuorossa on Kyläniemen lossi, joka on ainoa tieyhteys Kyläniemestä mantereelle.\nTie lossille on varsin hyväkuntoista asfalttitietä, jolla pyöräily on sujuvaa pienistä mäistä huolimatta. Myös järvi pomppaa esiin puiden takaa vähän väliä.\nLossi liikennöi tarvittaessa, ja pyörällä kyytiin mahtuu yleensä hyvin. Lossimatkan aikana myös Taipalsaari jää lopultakin taakse, ja saavun Ruokolahden puolelle, minkä tosin huomasin vasta jälkeenpäin.\nPyörällä Kyläniemen lossiin mahtuu yleensä mukavasti. Katso videolta, miltä lossin kydissä näyttää!\nKello 19.00 / 51 km\nHuuhanranta on yksi Saimaan pisimmistä hiekkarannoista. Olen kuullut siitä ylistäviä mainintoja, ja tällä retkellä tarkoitus olisi käydä katsomassa, onko niissä mitään perää.\nKatso tästä, miten toimittajan rengas rullaa lossin jälkeen!\nKun tienviitta opastaa kääntymään karkeasoraiselle pikkutielle, alan epäröidä. Mahtaako tämä olla hyvä syy ottaa riski kumien puhkeamisesta?\nKäännyn kuitenkin, ja onneksi niin. Noin kilometrin matkan jälkeen saavun pienelle parkkipaikalle, jonne on pysäköity muutama matkailuauto. Jätän pyörän sinne ja epäluuloisesti pälyillen köpöttelen mäen alas rannan länsipäätyyn. Edessä avautuva järvimaisema ei edes tunnu järvimaisemalta.\nKun vaellan rannan päästä päähän, ohitan ehkä sata rannan tuntumaan telttansa ja riippumattonsa pystyttänyttä lomailijaa. Tunnelma lämpimässä ilta-auringossa on raukea, mutta päätän jatkaa vielä matkaa, sillä eväät alkavat olla vähissä. Enkä sitä paitsi ole vielä edes puolimatkassa.\nHuuhanranta on eräs Saimaan pisimmistä hiekkarannoista.Seppo Kivimäki/Yle\nKello 19.45 / 56 km\nAlueen kesäasukkaiden ilonpito Ruokolahden Utulan kyläkaupan “saluunasta” raikaa riemastuttavana jo kauas. Kaupan pihassa on autoja, polkupyöriä sekä kyltti, jossa lukee: avoinna 10–18. Kello on liki kahdeksan illalla, mutta väkeä vain lappaa sisään ja ulos.\nTäytän pyörälaukkuni kevyellä iltapalalla ja hyppään vielä kerran tänään pyörän satulaan.\nUtulan kyläkauppa on kesäasukkaiden suosiossa.Seppo Kivimäki/Yle\nKello 22.00 / 67 km\nKaupassa paikalliset pudistelivat päätään Utulantien kunnolle, jota ei ole kuulemma kunnostettu vuosiin. Tiellä tehdään kuitenkin pieniä tietöitä tänä kesänä, ja asfaltti on muutamissa kohden revitty kymmenien metrien matkalta auki. Muuten tie on kyllä ihan siedettävässä kunnossa ainakin polkupyörän alle.\nKuikuilen metsiin sopivaa riippumattopaikkaa etsien. Useita sellaisia löytyykin, sillä kuivaa kangasmetsää jatkuisi välillä pitkällekin tien laidasta. Päätän jatkaa matkaa kuitenkin vielä sen verran, että seuraavan päivän etappi olisi suunnilleen yhtä pitkä kuin ensimmäisen.\nPäivä päättyy kevyen uinnin jälkeen riippumattoon ja makuupussiin Kantatie 62:n läheisyydessä.\nYön vietin Ruokolahdella riippumatossa ja sitä ennen kävin uimassa.Seppo Kivimäki/Yle\nKello 8.00 / 67 km\nElämäni kolmas yö riippumatossa oli myös elämäni paras yö riippumatossa, vaikka täydellisyyteen on vielä matkaa. Riippumaton valitsin kuitenkin juuri siitä syystä, että voin pystyttää sen lähes minne vain eikä se toisaalta vie liikaa tilaa matkatavaroissa.\nSää oli koko yön selkeä, mutta viritin yöksi tarpin eli sadesuojan riippumaton ylle.Seppo Kivimäki/Yle\nKello 9.45 / 77 km\nKantatie 62 on Saimaan saaristoreitin raskaimmin liikennöityjä teitä, muttei silti mikään ylivoimaisen vilkas.Tätä tietä Saimaan saaristoreitti jatkuu kohti Ruokolahtea, Imatraa ja Lappeenrantaa.\nMuita pyöräilijöitä ei ole tähän mennessä juuri näkynyt laivayhteyden harvan liikennöintivälin vuoksi, mutta nyt heitä alkaa tulla vastaan varsin runsaasti. Pyörätietä tosin ei ole ennen Ruokolahden Virmutjokea, jossa pysähdyn aamukahville vajaan tunnin pyöräilyn jälkeen.\nKello 11.00 / 91 km\nYllättävän pian reitti kääntyy Ruokolahden keskustaan, kunhan muistaa seurailla reittiopasteita. Poljen Ruokolahden Salosaaren kautta Patotielle, jossa Stora Enson Kaukopään-tehdas hallitsee näkymää.\nKaukopään-tehdas hallitsee näkymää, kun Ruokolahdelta lähdetään kohti Imatraa.Seppo Kivimäki/Yle\nKello 12.00 / 105 km\nKun kurvaan Imatran Vuoksenniskan kaupunginosaan, on saaristoreitin loppuosa melko vähäsaaristoinen. Opasteet ovat jälleen hieman puutteelliset, enkä jaksa taas kaivaa karttaa esille. Suuntaan Vuoksen rantaa kohti Imatran keskustaa, vaikka olisikin niin, ettei se viralliseen reittiin kuuluisi.\nSaimaan saaristoreitin ja pyöräteiden keskenään ristiriitaiset opasteet saattavat välillä hämmentää.Seppo Kivimäki/Yle\nImatran kuohuvan kosken ylitettyäni huomaan olleeni sittenkin oikealla reitillä. Varsinaisia koskinäytöksiä ei tänä kesänä järjestetä, mutta vettä on juoksutettu padon läpi säännöstelyn vuoksi.\nVettä on juoksutettu Imatralla Vuoksen padon läpi, vaikka normaaleja koskinäytöksiä ei tänä kesänä ole järjestetty.Seppo Kivimäki/Yle\nKello 14.00 / 149 km\nImatralta Lappeenrantaan on rakennettu kymmenisen vuotta sitten hyväkuntoinen, Kuutostietä seuraileva pyörätie, mutta Saimaan saaristoreitti kulkee pääosin muita väyliä.\nImatran jälkeen reitti on merkitty halkomaan Lappeenrannan Aholan rauhallisia maalaismaisemia ja sivuamaan Metsä Fibren Joutsenon sellutehdasta. Joutsenon keskustan kautta reittiä ei ole piirretty kulkemaan.\nKun Saimaan kanava on ylitetty, edessä on vielä yksi sellutehdas Lappeenrannan Kaukaalla ja sitten Lappeenrannan parhaat puolet esittelevä, aivan Saimaan rantaa myötäilevä rantabulevardi.\nKun lopuksi jarrutan Lappeenrannan satamatorille, on pyörän matkamittarin lukema aika lailla se, mitä pitikin: 149 kilometriä.\nMatka päättyi kohdallani Lapppeenrannan satamatorille.Seppo Kivimäki/Yle\nVinhaa vauhtia polkevan maantiepyöräilijän unelma tämä 154 kilometrin lenkki ei ehkä ole, sillä reittiin kuuluu muutamia eritasoisia hiekkatieosuuksia, ja useita pysähtymisen arvoisia paikkoja.\nKuten todettua, Saimaan saaristoreitti on tänä vuonna käytössä ensimmäistä kesää. Koska reitti vaikuttaa jo löytäneen hyvin käyttäjiä, olisi opasteiden lisääminen tulevaisuudessa tervetullutta.\nReitin linjaukseen liittyviä ihmettelyn paikkoja oli nyt hieman liian monta, mutta jahka opastusta kehitetään, myös muita luonto- ja kulttuurikohteita voisi nostaa matkalta laajemmin esiin.\npyöräilyLuonto ja ympäristöretkeilySaimaaTaipalsaariKyläniemi, TaipalsaariRuokolahtiLappeenrantaImatraLänsi-Saimaan seutukunta (hist.)


Lataa kaikki kuvat -laajennus Chromelle | ratkaisut\nLataa kaikki kuvat on tehokas selainlaajennus Google Chrome -selaimeen, jolla voidaan ladata useita kuvia kerralla mistä tahansa verkkosivustosta.\nVoit ladata minkä tahansa Chromessa tai muissa selaimissa törmänneen kuvan, yleensä napsauttamalla kuvaa hiiren kakkospainikkeella ja valitsemalla "Tallenna kuva nimellä" tai vastaavat vaihtoehdot.\nJos verkkosivut estävät kuvien tallentamisen skripteillä, voit silti käyttää kuvakaappaus-työkalua tai laajennusta sen sieppaamiseen.\nMutta entä jos haluat ladata useita kuvia verkkosivulta? Ehkä taustakuvagalleriasta, jonkun toisen lähettämistä lomakuvista tai muusta kuvakokoelmasta, jonka haluat tallentaa järjestelmään.\nInternetin käyttäjillä on useita vaihtoehtoja, kun kyse on useamman kuin yhden kuvan lataamisesta verkkosivulta. Windows-käyttäjät voivat käyttää siihen erinomaista Bulk Image Downloader -sovellusta, ja myös selaimen laajennuksia on saatavana runsaasti. Lataa kaikki kuvat on yksi niistä.\nLataa kaikki kuvat Chrome -sovelluksella lisää painikkeen työkalupalkkiin, kun asennat laajennuksen. Napsauttamalla painiketta, näyttöön tulee kokoonpanonäyttö aktiivisen sivun yläreunassa.\nHuomaat, että Lataa kaikki kuvat aloittaa sivun skannauksen heti. Tilastot korostavat kuvien määrän, jonka se on löytänyt sivulta oletushakuperusteiden perusteella.\nSivun asetusten avulla voit suodattaa kuvia lisätäksesi enemmän tai vähemmän kuvia ladattavaksi. Seuraavat vaihtoehdot tarjotaan tarkasteluhetkellä:\nAseta tiedoston vähimmäis- tai enimmäiskoko ja päätä tallentaako tiedostot tiedostokokoa vai ohitetaanko ne.\nAseta vähimmäis- tai enimmäiskorkeus tai -leveys ja päätä, mitä tapahtuu kuville, joiden laajennus ei voi hakea tietoja.\nVaihda kaikkien kuvaformaattien sisällyttämisestä tietyntyyppeihin, kuten jpg-, png- tai webp-kuvat.\nKäytä säännöllisiä lausekkeita suodattaaksesi nimen perusteella.\nOhita vastaavat kuvat mustalla listalla.\nVaihda zip-tiedoston nimi ja muut tallennusparametrit.\nLataa kaikki kuvat tallentaa koko kuvakokoelman yhtenä zip-tiedostona käyttämällä konfigurointivalintaikkunassa määrittämääsi tiedostonimeä ja hakemistotietoja.\nProsessi on nopea. Kokeet, joissa on kohtalainen määrä kuvia - noin 160 kuvaa - osoittivat, että käsittely oli lähellä heti ja että kaikki valitut kuvat sisältyivät ladattuun zip-arkistoon.\nLataa kaikki kuvat -kopiointivaihtoehto tallentaa kaikki kuvan linkit leikepöydälle, mistä voi olla hyötyä myös joissain tilanteissa.\nZip-tiedostonimi ja hakemiston käyttö auttavat, koska se pitää kaiken oletuksen mukaan järjestettynä.\nLaajennus tukee galleriatilaa, jota voit käyttää kuvien valitsemiseen siinä tilassa näytettyjen pikkukuvien perusteella.\nKäytä kunkin kuvan vieressä olevia valintaruutuja valitaksesi tai poistaaksesi valinnan sen lataamista varten. Galleriatilassa on kätevä uudelleennimeämisominaisuus, jonka avulla voit nimetä kaikki kuvat uudelleen nimeämällä antamasi tiedot ja muuttujat, joita voit käyttää.\nLataa kaikki kuvat on tehokas selaimen laajennus Google Chromelle, jolla voit ladata kuvia irtotavarana. Voit aloittaa lataamisen parhaimmillaan vain kahdella napsautuksella, mutta voit käyttää laajoja vaihtoehtoja mukauttaaksesi latauksia tarpeidesi mukaan.\nNyt sinä : Käytätkö selainlaajennuksia kuvien tai muiden tiedostojen lataamiseen?\nGoogle Chrome: salasanan vienti ja tuonti\nWindows 10 -versio 1703 KB4032188 kumulatiivinen päivitys


Kun omaa ei ole: HIHS karsinnat\nLähettänyt Erika klo 3.21.00\nAnonyymi 22. syyskuuta 2016 klo 6.02\nIhmettelinkin tuota keskeytystä tuloslistasta. Fiksusti tehty sinulta, moni olisi saattanut jatkaa radan loppuun vaikka nuorella nimenomaan tärkeää lopettaa onnistuuneeseen suoritukseen. Onnittelut HIHS paikasta ja tsemppiä sinne paljon!\nErika 22. syyskuuta 2016 klo 12.03\nKiitos tsempeistä :) Nyt treenataan ettei tarvitse HIHSissä keskeyttää ;)\nAnonyymi 22. syyskuuta 2016 klo 8.46\nonnea hihs paikasta! hieno juttu!\nErika 22. syyskuuta 2016 klo 12.04\nKiitos :) On kyllä hienoaa päästä sinne :)\nOnnea hihs paikasta!\nHienon näköistä teidän meno! Tsemiä treeneihin nyt vaan!\nAnonyymi 23. syyskuuta 2016 klo 11.40\nEn tiiä mistäköhän tämä johtuu, mutta aku on ehdoton suosikkini sun ratsastettavista (etkö kuitenkin vielä ratsasta sillä), joten olisi kivaa kuulla lisää siitäkin :)


Tietosuojalauseke | Matematiikkakilpailijat\nMatematiikan olympiavalmennuksen osallistujien kokemuksia\nSeuraavassa kuvataan, mitä tietoa sivuston käytöstäsi kerätään. Kuvaus on jäsennelty tietojen keräämisen syyn mukaan.\nBlogisivusto on toteutettu mahdollisimman halvalla hyödyntäen Internetin ilmaisia palveluita. Kirjoitukset ja kommentit tallennetaan Github-nimisen yrityksen palvelimille, jotka sijaitsevat tietääksemme Yhdysvalloissa. Yhteyksien suojaamiseen ja nopeuttamiseen käytetään Cloudflare-nimisen yrityksen palvelimia, joita on ympäri maailmaa. Kun luet sivuja, Github ja Cloudflare saavat välttämättä tiedon IP-osoitteestasi ja päätelaitteesi ominaisuuksista. Nämä tiedot eivät välity meille muuten kuin tilastollisina koosteina, mutta Github ja Cloudflare pystyvät niitä käsittelemään.\nGithubilla on englanninkielinen tietosuojalauseke. Cloudflarella on englanninkielinen tietosuojalauseke ja EU:n ja Yhdysvaltain väliseen Privacy Shield -sopimukseen liittyvä lauseke.\nEvästeet: analytiikka ja asiallisten käyttäjien tunnistus\nEväste (engl. cookie) on pieni tiedosto, jonka selaimesi tallentaa tietokoneelle tai muulle päätelaitteelle ja lähettää takaisin evästeen asettaneelle palvelimelle. Tämä blogi (kuten monet muutkin sivustot) käyttää Googlen analytiikkapalvelua, jolloin Google asettaa joitakin evästeitä ja kerää dataa. Google on yhdysvaltalainen yritys, joten data tallentuu Yhdysvalloissa sijaitseviin palvelimiin.\nVerkkoliikenteen nopeuttamiseksi ja tietoturvariskeiltä suojaamiseksi käytämme Cloudflare-palvelua, joka asettaa evästeen, jolla tunnistetaan asialliset käyttäjät. Tämän evästeen puuttuminen on Cloudflarelle merkkinä siitä, että käyttäjä saattaakin olla tietokoneohjelma, jollaista saatetaan käyttää ns. palvelunestohyökkäyksissä. Evästeen tunniste on __cfduid, ja sen estäminen voi aiheuttaa sen, että sivuja selatessa joutuu välillä vahvistamaan olevansa ihminen eikä automaatti.\nTällä hetkellä blogissa ei ole automaattista kommentointimahdollisuutta, mutta sellainen on suunnitteilla. Sitä odottaessa voit lähettää kommentteja sähköpostitse, jolloin oletamme että suostut kommentin julkaisemiseen nimesi tai nimimerkkisi kera. Tallennamme myös lähettämäsi sähköpostin. Voit myöhemmin peruuttaa julkaisuluvan, jolloin poistamme kommenttisi. Huomaa kuitenkin, että taitava Internetin käyttäjä voi sittenkin löytää jälkiä kommenteistasi mm. Githubista tai erilaisista arkistointipalveluista etsimällä.\nTekijänoikeus kirjoittajilla. Käytämme sivuilla evästeitä: tietosuojalauseke.


Myssyfarmi-arvonnan voittaja(+ALENNUSKOODI) – Bebe au Lait\nPosted by bebemou January 1, 2016\nHuomenta! Ja hyvää uutta vuotta kaikille. Flunssa se vaan jatkuu, mutta äitiydestä ei valitettavasti voi ottaa sairaslomaa, joten täällä sitä telmitään jo. Mehustin itselleni juuri jättimukillisen punajuurimehua ja tartuin sen jälkeen päivän ensimmäiseen toimeen eli arvontavoittajan etsimiseen. Myssyfarmin arvonta oli suosittu, mutta vain yksi voi voittaa. Siispä onnea Elisa, joka jätit tuon alla näkyvän kommentin! Laittelen sinulle sähköpostia tässä pian.\nPsst! Jos onnetar ei suosinut arvonnassa, oman myssyn voi tilata vaikka heti 20% alennuksella koodilla MOUMOU. Koodi on voimassa 14.1.2016 asti. Verkkokauppaan pääset TÄSTÄ!\nPunajuurimehu kuulostaa jännältä. Tuliko siihen muuta kun vain sitä itseään, eli punajuurta? Taitaa tarvita ihan mehustimen, että saa siitä mötikästä nesteet liikkeelle (vai miksikäs sitä vekontinta kutsutaan)?\nTulee! Ja tarvitaan kyllä se linko/mehustin mikä lie, jotta saa nesteet irti. Punajuuren lisäksi mukaan tulee porkkanaa, pinaattia, inkivääriä ja sitruunaa. <3


Pakettiautomaatteja asennetaan loppuvuoden sesonkia varten - ehandel.fi\nPakettiautomaatteja asennetaan loppuvuoden sesonkia varten\nLogistiikka | Suomi | 2 marras 2018, 07:00\nSesonki Black Fridaysta tammikuuhun.\nPakettipiste tuo eri puolille Suomea noin 60 pakettiautomaattia ja lähiviikkojen kuluessa vielä 100 lisää. Automaatit kuuluvat osaksi Pakettipisteen valtakunnallista 300 pakettiautomaattiverkostoa.\nYrityksen tiedotteen mukaan odotettu alekampanja Black Friday käynnistää 23.11. pakettisesongin, joka jatkuu joulun yli tammikuun alennusmyynteihin saakka. Tuoreeseen kyselyyn vastanneista kolmannes aikoo tehdä Black Fridaysta verkkokauppaostoksia, ja varsin moni haluaa noutaa tuotteet pakettiautomaatista.\nKolmannes hyödyntää tarjouksia\nPakettipisteen teettämän kyselyn mukaan hieman vajaa kolmannes vastaajista uskoo hyödyntävänsä Black Fridayn tarjouksia ja tekevänsä verkkokauppaostoksia. Alelöytöjen tekeminen houkuttelee etenkin nuoria aikuisia; neljä kymmenestä 25-34 -vuotiaasta aikoo hyödyntää viikonlopun mittaiseksi venyneen alekampanjan tarjouksia, joista osa kääräistään pukinkonttiin.\nToimitusnopeus on vastaajille niin ikään tärkeä tekijä, ja kyselyn perusteella miehet ovat naisia malttamattomampia pakettien odottajia.\nVerkkokaupasta Black Friday -löytöjä tekevistä vastaajista yli kolmannes haluaa noutaa ostoksensa pakettiautomaatista, näin myös Pirkanmaalla.\n‒ Pakettiautomaattien suosio on lisääntynyt erityisesti työikäisten keskuudessa. Kiireiset ihmiset arvostavat omaa aikaansa, ja pakettiautomaatista voi hakea verkkokauppaostoksensa silloin kun itsestä tuntuu, aina aamuvarhaisesta iltamyöhään tai vaikka viikonloppuna, kertoo Pakettipisteen toimitusjohtaja Janne Mansukoski tiedotteessa.\nNopeat aamutoimitukset myös pirkanmaalaisille\nPakettipiste tuo itsepalveluperiaatteella toimivia pakettiautomaatteja arjen liikkumispaikkojen yhteyteen, muun muassa Prismoihin, S-marketteihin ja kauppakeskuksiin.\nMarraskuun ensimmäiseen viikonloppuun mennessä asennetaan eri puolille Suomea noin 60 automaattia ja lähiviikkojen kuluessa vielä 100 lisää. Vuoden vaihteeseen mennessä Pakettipiste palvelee jo 300 automaatin valtakunnallisella verkostolla, joka tulee vielä laajenemaan.\nJatkossa paketti odottaa lähettäjäänsä\n‒ Pakettipisteen automaatit sijoitetaan niin, että ne helpottavat ja nopeuttavat pakettien noutoa arjessa. Paketit jaetaan automaatteihin arkiaamuisin ja lauantaisin aamulla kello 05-09, eli lähetyksen voi hakea jo aamupäivällä tai työpäivän aikana. Nyt paketti odottaa hakijaansa, eikä toisin päin, jatkaa Juha Teinilä.\nPakettipisteen automaateista voi noutaa Matkahuollon, PostNordin ja DHL Expressin kuljettamat paketit Pakettipisteen omien lähetysten lisäksi.